qundao/data-zh-poetry huggingface dataset:
弥陀寺
作者：书山
朝代：清

秀色园林夕照明，浮岚卷尽竹烟清。去来小蝶花间舞，断续秋蝉叶底鸣。几处平台凉影淡，数层敞榭翠涛倾。耽幽衲子应间坐，读罢愣严诗又成。
立春
作者：书山
朝代：清

阳和回驭岁更新，人物雍熙岛屿春。澥谷条风吹彩仗，青郊小雨浥纤尘。梅花竹叶閒中味，柑酒辛盘客底身。不效东坡戴幡胜，肯教辜负度良辰。
立春
作者：书山
朝代：清
体裁：诗

阳和回驭岁更新，人物雍熙岛屿春。
澥谷条风吹彩仗，青郊小雨浥纤尘。
梅花竹叶闲中味，柑酒辛盘客底身。
不效东坡戴幡胜，肯教辜负度良辰。
衙斋秋兴
作者：书山
朝代：清

秋半犹炎热，中庭草木香。片云天浅碧，疏叶橘轻黄。不厌虫鸣急，还贪竹影凉。人閒公事少，无睡夜初长。
雨后和张待御韵
作者：书山
朝代：清

霢霂郊原四月中，麦黄禾碧兆年丰。衙斋拈韵閒星使，蔀屋腾欢颂雨工。周泽已闻沾处处，重云犹为护芃芃。长吟洒润飞甘句，乐意相关尔我同。
暮秋郊行
作者：书成
朝代：清

循行岂是补春游，揽辔轻驰谢眺洲。岸接小桥村路曲，烟凝萧寺梵钟幽。尘怀顿向閒中涤，野况都从望里收。风日蹉跎秋过半，家家场圃筑西畴。
为嵩山题力闇画扇
作者：书諴
朝代：清

近山间远山，力若奔群马。千里青未了，直来压渔舍。舍中老翁我不如，但钓溪鱼不读书。宽罾大罩付儿子，止留舴艋游江湖。江湖茫茫周四围，日暮独寻烟树归。妻炊黍熟儿易酒，喜儿鱼胜翁鱼肥。翁心乐矣不知老，非惟过醉亦过饱。长安冠盖日纷纷，未若先生此画好。
崛西秋日
作者：书諴
朝代：清

崛西山庄无是非，砾石硗埆人烟稀。牧牛童子斗草戏，卖炭老翁买米归。到户寒蛩啾唧语，穿篱瘦蝶支撑飞。开门园圃经霜喜，抱瓮未遂先息机。
嵩山以二扇索写梅各题一首
作者：书諴
朝代：清

骄阳炙地气腾火，百计娱心无一可。为君画扇固乐为，解衣盘礴屡不果。日转低檐画似年，风战破窗尘似簸。暂借君扇挥苍蝇，引满一杯更鼾亸。清梦非因复非想，冰界香天失故我。万树梅花照骨寒，病叶狂花幻霜朵。急醒觅扇扇在手，摹取一枝兴亦颇。寄到神清酒瓮边，知君志在孤山左。世间万事无如酒，醉眼看花花尽丑。惟有梅花恶独醒，直使《离骚》不能取。吾兄轰饮日万钱，闭门廿载梅为友。残星挂檐月不动，急雨打窗风若吼。此时吾兄睡方稳，长瓶支背瓢承肘。今春梅花不著花，索我画扇亲自走。衰病挠心兴致疏，粗枝乱蕊拙堪忸。顾我原非纵鹤翁，知君未是和羹手。
憩翠微山下酒家
作者：书諴
朝代：清

疏柳危崖夹浅流，布帘茅店据清幽。黄花尚对昨年酒，白发新添此日游。近老情怀如短景，欲休官况似残秋。头衔苦被山翁问，将列云溪作醉侯。未拟云岩便卜居，久将魂梦托樵渔。鸣泉任石谐清浊，落叶因风致疾徐。人为病多情益淡，山当瘦尽气偏余。来春买犊堪终老，不远西庄有敝庐。
憩翠微山下酒家·其一
作者：书諴
朝代：清

疏柳危崖夹浅流，布帘茅店据清幽。黄花尚对昨年酒，白发新添此日游。近老情怀如短景，欲休官况似残秋。头衔苦被山翁问，将列云溪作醉侯。
憩翠微山下酒家·其二
作者：书諴
朝代：清

未拟云岩便卜居，久将魂梦托樵渔。鸣泉任石谐清浊，落叶因风致疾徐。人为病多情益淡，山当瘦尽气偏余。来春买犊堪终老，不远西庄有敝庐。
新正独酌
作者：书諴
朝代：清

储岁无余酒，空樽迫典衣。春寒迎雪作，人事过年稀。日月忽今昨，行藏偶是非。浊醪有妙理，随意一觞挥。
早梅
作者：书諴
朝代：清

不假阳和力，孤生造物先。九天犹浑沌，一树已婵娟。节候每相左，冰霜竟失权。只因高欲绝，无意竞新年。
次韵嵩山田居杂咏
作者：书諴
朝代：清

最羡田居近古风，自余耕凿万缘空。因君想见桃源境，祇在茅檐鸡犬中。邻曲区分自有宜，编榆插柳作门篱。怪来老稚纷纷出，道是前村祈社时。溪云淡淡合还披，不定阴晴禁火时。约得邻翁耘宿麦，杏花小雨又成丝。岚坞云庄闹亦幽，家家水碓竞溪流。田间午馌人皆歇，一片平芜数点牛。桑间鸠语椹初黄，满榻南风午梦长。终老不行城市路，一隅云水自成乡。
次韵嵩山田居杂咏·其一
作者：书諴
朝代：清

最羡田居近古风，自余耕凿万缘空。因君想见桃源境，祇在茅檐鸡犬中。
次韵嵩山田居杂咏·其三
作者：书諴
朝代：清

溪云淡淡合还披，不定阴晴禁火时。约得邻翁耘宿麦，杏花小雨又成丝。
次韵嵩山田居杂咏·其二
作者：书諴
朝代：清

邻曲区分自有宜，编榆插柳作门篱。怪来老稚纷纷出，道是前村祈社时。
次韵嵩山田居杂咏·其五
作者：书諴
朝代：清

桑间鸠语椹初黄，满榻南风午梦长。终老不行城市路，一隅云水自成乡。
次韵嵩山田居杂咏·其四
作者：书諴
朝代：清

岚坞云庄闹亦幽，家家水碓竞溪流。田间午馌人皆歇，一片平芜数点牛。
浮香亭纳凉
作者：书諴
朝代：清

六月郊坰草树丰，小园新霁暑全空。水亭初散芰荷雨，冰簟来乘杨柳风。幽鸟不惊人似槁，乱蝉忽聒耳如聋。自知未尽忘机事，犹向清溪羡钓翁。
灌读草堂夏夜
作者：书諴
朝代：清

竹院初过雨，无风气自凉。虫声疑在野，月色忽周堂。境静由神会，心闲与物忘。数杯微醉后，清露洒衣裳。
猎石歌
作者：书諴
朝代：清

永定河水湍以浑，涸滩群石犹南奔。禽惊兽骇各异状，斓斑五色明朝暾。昔年射猎好身手，舆疾技痒蒐云根。僮奴六七翼我进，步骤靡不逢其原。熊渠精诚可饮羽，修羊苗裔皆触藩。零陵玄鸟匡庐雁，清远狮子三蓬豚。尽从地出入我网，沙泥胶固绝腾骞。即鹿无虞自多获，足拳翼戢伏且蹲。左右欢哗逞击搏，晋之冯妇齐孟贲。五丁神力引蛇尾，古冶善没磔狞鼋。磊磊走送不少息，四三朝暮随狙猿。笑受粗丑自隗始，夸诧礓砾为玙璠。腻质诡态渐相继，雾烟洒眼看瑶琨。小豝大兕不足数，支机贮袖怀河源。尝闻董京千日饱，宏成五鹿还相吞。吾非其人食不得，况胹不熟过熊蹯。徒染十指尽皲裂，嗜酷无乃增心惛。赞皇子孙那长保，奇章甲乙无余存。寻思往事患得失，拂衣挥石旋定辕。荒山日暮路幽杳，恍然梦境逢冰痕。非龙非螭石丈人，卓立千尺凝元神。狂呼再拜携子手，月中同载归嶙峋。
答和臞仙
作者：书諴
朝代：清

病愧陶隐居，投簪发亦绿。只有觅栗儿，门业愁难续。正似厉人媸，生子遽以烛。但勿坠先业，那复计荣辱。惟恐顽若余，碌碌空食粟。山林懒慢人，家法无检束。痴儿手一经，貌合神不属。养德应蒙求，明箴先寡欲。过忧天将坠，多事蛇添足。愿君惠直言，庶不失刻鹄。
自翠微山口至第一桥
作者：书諴
朝代：清

絷马龁平冈，欲试济胜具。奚奴荷拄杖，负手就熟路。经秋无飘风，丹黄满岩树。迤逦缘涧滨，瞩目尽良遇。谷口忽若吞，噬嗑饱烟雾。西折磴渐危，山势益奔骛。小坐拂藓石，佳境在指顾。
读嵩山梦游天寿山歌次韵即寄
作者：书諴
朝代：清

岂有健步能飞空，奇梦突与山灵通。夜入天寿驭猛虎，晓随八神朝紫宫。身居富贵玩朝菌，神游岩壑餐蓇蓉。想当朝回脱剑佩，閟阁倚枕开鸿濛。须臾千峰度脚底，蹴踏泉石排云松。画屏局促鄙宗炳，移山委琐嗤愚公。不辨山来与人往，细测此理难详穷。烟霞铸颜气铸骨，一遨一戏含冲融。黄帝得此游华胥，至今沕穆余淳风。君子在朝小人野，何处觅得商山翁。谁识将军作计工，暗措五岳实枵胸。我今脚疾辞爵封，向禽舍我其谁同。君当趋朝我赠行，努力勋业期铭钟。
题幻翁墨兰
作者：书諴
朝代：清

北人爱兰不易致，画兰直作真兰视。吾叔立意恐雷同，一以纷糅蕴精粹。天地古人皆非师，神全故坐形支离。快笔如锥划纸碎，破花断叶含清飔。閟阁时闻豹囊鼓，轻飏茶烟供香祖。世间沈麝敢同焚，笔墨闻薰长不腐。虚室题诗得数观，似同君子久盘桓。薄劣虽惭谢车骑，愿将心事托芝兰。
题损翁壁间幻翁兰竹
作者：书諴
朝代：清

大石横卧如睡羊。小石侧立如惊獐。数笔都梁倚苍筤。遂觉肃肃风盈堂。老人宴坐背负墙。寄情岩谷恣徜徉。虎豹远迹蛟龙藏。神恬气和邀百祥。我来读画喜欲狂。色声香味诸窍张。即事愿翁寿一觞。醉后同寻幻有庄。生平不佩紫罗囊。芝兰玉树非所望。但乞烟梢万丈长。著我与翁饮其傍。欢呼大笑乐未央。
题臞仙泥金画石便面为嵩山作
作者：书諴
朝代：清

米颠爱石世尽知，臞仙画石实过之。为我曾作《双石图》，墨光压扇千钧携。嵩山扇头画更好，银染金皴气逾老。野花野草含秀润，芬芳镇与烟霞保。年来卧病神志昏，双眸冷醒莓苔痕。连阴独坐户牖暗，无乃久雨云生根。契阔将荒蒋诩径，却喜求羊新有赠。况是相思索我言，我言拙硬殊难称。二君与我交最深，笑言往往相规箴。但愿此交同此石，人间无处重黄金。
食笋行戏赠臞仙
作者：书諴
朝代：清

可使身无肉，不可食无竹。将军嗜笋体瘦健，昌歜羊枣皆粗俗。潞河秋泊渭川贾，筐篚腥倾箨龙脯。乍看鳞甲形模糊，尚觉彭亨郁余怒。将军晓起饥肠鸣，蜿蜒入口风雷轰。鍊珍百品不足数，一味清净廉泉僧。闻道此僧善说法，不棒不喝不梵夹。化身现在我窗前，我亦从之敬而狎。一阳初复萌始孳，弹指蛩鸣锸可施。拟夸新脆连根赠，却恐狐搰反被嗤。知子多生饱蠹简，啖蔗佳境应非远。
龙王堂双松歌
作者：书諴
朝代：清

双松夭矫凭潭起，定是卢师二龙子。卢师死后无所归，觅父还窟带泥水。尽吸东潭涸欲焦，并注此潭流不止。此潭之龙向来懒，吝雨悭云灵未显。一泓玦玦不出山，安有余滋及田畎。双松久已承家风，遂使都人识者罕。我亦年来万事慵，登山疲苶逢双松。掀髯大笑投诗去，谡谡西庄在下风。
观采茶作歌
作者：乾隆
朝代：清

前日采茶我不喜，率缘供览官经理；
今日采茶我爱观，吴民生计勤自然。
云栖取近跋山路，都非吏备清跸处，
无事回避出采茶，相将男妇实劳劬。
嫩荚新芽细拨挑，趁忙谷雨临明朝；
雨前价贵雨后贱，民艰触目陈鸣镳。
由来贵诚不贵伪，嗟哉老幼赴时意；
敝衣粝食曾不敷，龙团凤饼真无味。
避暑山庄
作者：乾隆
朝代：清

轩墀敞御园，草树静高原，
游豫思仁祖，庥和逮孝孙。
桥山将酹爵，玉馆此停辕，
罨画山容在，修蛇电影奔。
禽言欣客至，蛩语诉秋繁，
阶篆苔纹暗，碑诗钗脚存。
圣踪犹可想，衷曲向谁论，
倍切乾乾志，虞孤覆载恩。
写兰石有寄
作者：了亮
朝代：清

一片空山石，数茎幽谷草。写寄风尘人，莫忘林泉好。
刈麦行
作者：了亮
朝代：清

来牟异地谷，种之在秋时。历冬复历春，刈当仲夏期。雨雪傥不足，荒芜致农悲。今年尚丰稔，始得疗岩饥。田家贵勤俭，天公不我欺。
松芝图
作者：了亮
朝代：清

悬厓一株松，经霜复经雪。倚涧五茎芝，日月精华结。生成栋梁材，品格自高洁。异草本灵丹，服之增颜色。援笔入丹青，足称两奇绝。
再寄九华山几谷上人
作者：了禅
朝代：清

九子山头月，双峰顶上云。清芬同一派，孤静两无分。画笔超流俗，诗才迥不群。我来应下拜，古佛最能文。
客中寄本山诸友
作者：了禅
朝代：清

上方借得一枝栖，云自相依鹤自随。见月未忘禅在指，谈经想像佛低眉。骚坛白雪容赓和，故国黄花怨别离。参透乾坤同一粟，蒲团独坐夜深时。
小云山房与祇庵长老夜话
作者：了禅
朝代：清

金镫一盏傍维摩，此夕欢迎老丈过。初地烟霞知己少，五更风雨落花多。江山如画诗难续，医药逢缘病可瘥。我是黄梅门下客，敢将衣钵问如何。
感成
作者：了禅
朝代：清

本是无心客，缘何百感生。不空人我见，难断俗凡情。旧雨愁中散，新诗梦里成。莫言书懒寄，十月未休兵。未识乱离苦，先惊魂梦安。亲知存海内，孤立在江干。恋敢轻三宿，斋难饱一餐。饥寒余领惯，蒿目泪空弹。似我抽身早，还遭寇盗侵。度人无妙术，济世负初心。恨心横江锁，惭无布地金。应须修净土，结社继东林。
感成·其一
作者：了禅
朝代：清

本是无心客，缘何百感生。不空人我见，难断俗凡情。旧雨愁中散，新诗梦里成。莫言书懒寄，十月未休兵。
感成·其三
作者：了禅
朝代：清

似我抽身早，还遭寇盗侵。度人无妙术，济世负初心。恨心横江锁，惭无布地金。应须修净土，结社继东林。
感成·其二
作者：了禅
朝代：清

未识乱离苦，先惊魂梦安。亲知存海内，孤立在江干。恋敢轻三宿，斋难饱一餐。饥寒余领惯，蒿目泪空弹。
赠九华山几谷上人
作者：了禅
朝代：清

上人高卧处，不与众山齐。庭树啼归鸟，岩花献野麛。泉从檐际落，月到榻前低。妙悟禅那意，青云自有梯。
初夏梅垞即席
作者：于东昶
朝代：清

籍溪小筑似花溪，出郭移舟路不迷。红药阑干双蝶下，绿榆门巷一鸠啼。诗情忽向花间得，物论真于醉后齐。邂逅浮生怜此日，莫教归去不如泥。
杂感
作者：于东昶
朝代：清

世路羊肠九折盘，可堪身复误儒冠。落花因果悲离溷，冻雀生涯怨纥干。彭泽儿痴疏纸笔，巨源妻老忍饥寒。愁来自拥牛衣卧，满眼莺花不耐看。岂是人间行路难，可怜天遣作儒酸。蹉跎学士葫芦样，潦倒先生苜蓿盘。检历乍惊佳节过，披图聊觅好山看。汉阳穷鸟吾真是，何日翻飞纵羽翰。
杂感·其一
作者：于东昶
朝代：清

世路羊肠九折盘，可堪身复误儒冠。落花因果悲离溷，冻雀生涯怨纥干。彭泽儿痴疏纸笔，巨源妻老忍饥寒。愁来自拥牛衣卧，满眼莺花不耐看。
杂感·其二
作者：于东昶
朝代：清

岂是人间行路难，可怜天遣作儒酸。蹉跎学士葫芦样，潦倒先生苜蓿盘。检历乍惊佳节过，披图聊觅好山看。汉阳穷鸟吾真是，何日翻飞纵羽翰。
花除夕重举洛如吟社
作者：于东昶
朝代：清

欣逢明日是花朝，胜赏依然属我曹。检点旧人成悼叹，琢磨新句易萧骚。未妨桥畔时行药，何处山中好种桃。邂逅浮生怜此会，莫辞坚坐醉金舠。
醉时歌
作者：于东昶
朝代：清

请君不用嗟身贱，东市朝衣君不见。请君不用悲家贫，奴辈利财杀季伦。请君不用忧年老，颜子贾生俱早夭。我生兀傲天地间，二豪侍侧蜾螟然。清风入我室，明月对我影，外此惟有酒徒诗客可与相周旋。今夕何夕秋花鲜，蟹胥鸡蹠罗长筵。上客季长及元叹，贤主竹林籍与咸。胡刘二叶俱壮士，鲍子沈生方少年。诸君且勿喧，听我歌一言，有酒不醉非豪贤。吁嗟乎男儿生世剧可怜，生受五欲相熬煎。既不能挥鲁阳之戈驻白日，又不能跨王乔之鹤升青天。人生百年百无一，身后之名纵辉赫，何与冢中之枯骨。万事不如杯在手，急宜醵钱日沽酒，此外区区复何有。
石桥望月
作者：于云升
朝代：清

舍南舍北水争流，人静桥空夜色幽。漫倚阑干成小立，仰看明月恰当头。疏疏风散红莲渚，淡淡烟横白荻洲。隔浦邻舟归欲尽，渔歌声断一天秋。
两溪书院联
作者：于云赞
朝代：清
体裁：联

两由一生，文章悬象；溪向川注，学海朝宗。
代挽朱际敩联
作者：于云赞
朝代：清
体裁：联

十年仕宦，岂乏微劳，往事迹全销，公论有鄂渚父老；三日睽违，俄成永诀，今生因已了，感怀过眉山弟兄。
关帝庙联
作者：于云赞
朝代：清
体裁：联

千载如生，仗声威屏障下游，遂得回天开蜀汉；三分何恨，伟忠义襮昭来许，直教无地着孙曹。
周上制剑
作者：于云赞
朝代：清

考工桃氏职为剑，万用高曾守不变。遗制空存遗器亡，坐规成法目如眩。一锄斸出苔花班，隔三千年与相见。把剑按记穷心思，名义程法两得之。茎颈后喉按剑首，腊形象鬣杀旁披。承身隆起即为腊，黄钟之数繇此推。以腊校茎茎长倍，双后匝轮中茎施。身五茎长无参差，合之古制称上制，易田说剑真我师。吁嗟嚱！嬴颠刘蹶今何有，一剑完好落吾手。嗜古性成少不廉，比是贫家矜敝帚。目穷之罘探鸟虫，手攀岣嵝拓蝌蚪。得此差足证遗经，校勘分寸陈编守。祇恐四海望澄清，会当一麾出神武。君不见，三尺龙化翔神霄，云雨须臾周坰郊，安用累黍徒锼雕。
挽吴恭亨妾李氏联
作者：于云赞
朝代：清
体裁：古风

弱龄频到后堂，阿母抚摩钟爱甚；小病竟无灵药，良人感泣遣悲难。
挽黄葆元联
作者：于云赞
朝代：清
体裁：联

含悲孰若我多，十九年尊酒论交，匪但同门直骨肉；入梦还疑君在，二千石专城待治，奈方揽辔忽丘山。
溇澧亭联
作者：于云赞
朝代：清
体裁：联

天风荡空延万景；江水浮槛洗千忧。
溇澧亭联
作者：于云赞
朝代：清
体裁：联

槛外不离云五步；窗中常得月三分。
登狮子岩示徐生
作者：于云赞
朝代：清

谁倩倪迂洒画毫，狮林累累出平皋。行滕孤往吾犹健，绝巘同登子可豪。远听秋声动寥廓，俯临云气匝周遭。雷峰西下山千万，一障东蟠此最高。
贺曹炳星寿联
作者：于云赞
朝代：清
体裁：联

伊吾以北，车师以西，凡走卒儿童，咸识将军揖客；盛德在庚，寿星在丙，合荐绅父老，同觞国子先生。
海上谣
作者：于光褒
朝代：清

秋色沈沈海水碧，长鲸尾碎珊瑚赤。五铢衣薄不胜秋，嫦娥惊落银蟾魄。香索牵铃护琼蕊，玉梅袅袅寒烟里。瑶浆谁肯贮晶盘，雏凤䙰褷飞不起。麟脯红洒桃花盐。兰堂桂烛跋重添。贝阙珠宫宴龙女，修竹寒倚钩湘帘。五岳神图送阿母，海若前驱蛟螭走。好凭青鸟寄相思，绛河迢递空回首。冷云漠漠独自眠，芙蓉花落仙城烟。宝带牵情入幽梦，摇空水绿天风连。
张飞庙联
作者：于克襄
朝代：清
体裁：联

春雨楼桑，无限落花悲帝子；秋风剑阁，有人洒泪吊将军。
不寐
作者：于养志
朝代：清

秋风吹白帝，枕上落江声。小苑烟光薄，疏帘月影清。三更羁客梦，万里故乡情。渐听荒鸡动，驱车按部行。
春寒
作者：于养源
朝代：清

想到寻春意转慵，梅花落尽杏花红。呼僮钩起重帘望，不是东风是北风。
送郭相廷先生还车桥
作者：于养源
朝代：清

天涯踪迹等浮鸥，聚散无端我欲愁。此去江南秋色好，一村黄叶认归舟。
和许赤城立秋感怀
作者：于卿保
朝代：清

主宾风雅似陈徐，共向苏门乐隐居。闲径苔痕新雨后，小栏桐影早秋初。读书志欲同君实，献赋心还鄙《子虚》。更有述怀新句好，赠予郑重比琼琚。
凤凰台上忆吹箫·弄花香满衣
作者：于启璋
朝代：清

残腊辞梅，嫩寒侵柳，小园风送春来。渐夭桃竞放，琼李争开。相约西邻女伴，妆罢也、倚徙莓苔。柔荑滑、弓鞋半褪，罗袜微歪。安排。秋千架畔，试闲寻百草，笑赌双钗。更揉红撚白，插鬓堆怀。伫立湖山石上，错引得、蝶恋蜂猜。花阴冷、归更雪缕，香溢妆台。
凤凰台上忆吹箫·掬水月在手
作者：于启璋
朝代：清

天际云空，枝头风逗，萧然凉浸疏桐。看烟凝翠嶂，露泣寒蛩。缥缈冰轮出海，秋气静、玉宇玲珑。怡情处、闲乘舴艋，醉折芙蓉。溶溶。光浮绿沼，爱月连素浪，水接蟾宫。把清波摊破，纤指轻笼。应念姮娥难遇，莫分手、放过池东。从今后，准期三五，此地相逢。
清平乐·新月照积雪
作者：于启璋
朝代：清

宿寒未去。留却馀光住。惹得姮娥嗔复妒。皓色随风遥吐。纤纤下浸琼楼。迷迷远带银钩。江上不分夜影，惟闻芦荻飕飕。
偶忆苏家桥
作者：于士祜
朝代：清

苏家桥下路，一棹入空濛。远树黏天绿，新荷出水红。云山前度梦，诗酒几人同。记得菰蒲里，推篷挹晚风。
感怀
作者：于始瞻
朝代：清

命俦鸟啅林，戏侣鱼漾藻。吾亦求吾侪，研悦事幽讨。航川有先正，发难快朋好。所得未分铢，岁月已电扫。峡东痛宰木，潍上悲宿草。独走燕蓟尘，壮怀驴背老。回首孰问津，四顾少倾倒。存者曙后星，落落同枯槁。山舟俄又逝，老泪伤怀抱。填填肺病滋，谁慰我心捣。
惜余春
作者：于学谧
朝代：清

当时只是望春回，不道春来愁共来。于今最惜残春去，无奈春去愁偏住。我愁不是为春愁，愁在阊阖十二楼。帝阍渺渺凭谁叩，弱水茫茫绝行舟。却从麻姑向东海，卧看沧桑几千载。桑田变尽海中波，一段心情镇常在。我有琢玉连环纽，愿系君恩得长久。我有百炼双吴钩，与君试斩蛟与虬。天高日远难为遇，以暗投人不知处。玉京回首空白云，瑶台别路隔红尘。花前可惜对余春，清歌未了涕沾巾。
己丑九月与金香沺山中话别有赠
作者：于宗瑛
朝代：清

秋姿澹平野，暮气起苍山。林表月既白，山中客欲还。高情慰愁夕，寒露下松关。挥手复尘迹，心长云水间。
挽张百熙联
作者：于廷荣
朝代：清
体裁：联

门下愧南金，阅十年穷变莫测之时，只留一哭；天边尊北斗，当万国文轨大同伊始，独有千秋。
吊衡州
作者：于式敷
朝代：清

牝鸡戎晨鸣，光皇昵悍妇。历岁不过宫，天寒且饮酒。丞相去江亭，谏官空碎首。弥留饭不食，丧幄谁执卣。多言良可畏，百僚弃笏走。嗟哉此何时，宗臣忍袖手。大叫朝天门，割死差无疚。天启忠良心，定变机非偶。宛转达太皇，嘉王可为后。御笔好从权，磐石安九有。授鼎负白龙，祥符兆已久。赫赫社稷功，万古兹难朽。经筵半老儒，新政初无丑。失策忤权奸，酿祸大而厚。閤门功炀灶，台谏甘为狗。簧鼓乌白头，假梦言真否。伪学锢诸贤，以公为祸薮。迁谪投穷荒，弃掷同敝帚。何物韩平原，逢恶衡州守。一死诚所欠，身后公何有。是非不可没，啧啧碑在口。麟笔建阳翁，注《骚》求快友。
成都浣花草堂杜少陵祠
作者：于式枚
朝代：清

大雅千秋在，遗祠倚近坰。苍茫中兴日，寥落少微星。故宅空文藻，斯人具典型。池台换尘劫，无恙竹林青。地旧华阳县，基仍宝应朝。元猿愁落日，孔雀望凌霄。何处千间厦，当年万里桥。空庭荡春色，独立黯魂销。海内兵戈满，天涯岁月孤。西来严仆射，北望李司徒。寄兴聊题壁，忧时独论都。蓬莱何可到，冷梦逐青梧。江上三年病，人间万事非。魂随星使节，血惨汉臣衣。桂岭谁通问，松州正合围。秦川秋信早，乱定几曾归。杖策知何适，抽簪此暂留。白杨多废垒，青草又扁舟。将帅还燕蓟，风骚失应刘。无端人世感，江水日悠悠。等是三川客，飘零滞一乡。死生房太尉，羁旅汉中王。江汉堪终老，彭嘉各异方。白鸥如可狎，真欲赋沧浪。云影琴台暮，溪流剑阁春。变衰余草木，澒洞莽风尘。涕泪宣光事，江湖稷契身。汉南连灞上，极目正愁人。未许驰千里，还期赋五车。寒归华表鹤，晚钓锦江鱼。军府凭看画，中朝久绝书。平生江海志，吾道有樵渔。不唾青城地，何来碧玉京。残年思杜曲，故国忆兰成。天地独怀古，君臣方论兵。短衣抚长剑，狂顾意纵横。落拓瞻鸿碣，羁孤念鹤林。野亭劳望眼，水槛遣闲心。寂寞扬雄宅，栖迟《梁父吟》。涪翁瓣香远，旷代结知音。
成都浣花草堂杜少陵祠·其一
作者：于式枚
朝代：清

大雅千秋在，遗祠倚近坰。苍茫中兴日，寥落少微星。故宅空文藻，斯人具典型。池台换尘劫，无恙竹林青。
成都浣花草堂杜少陵祠·其七
作者：于式枚
朝代：清

云影琴台暮，溪流剑阁春。变衰余草木，澒洞莽风尘。涕泪宣光事，江湖稷契身。汉南连灞上，极目正愁人。
成都浣花草堂杜少陵祠·其三
作者：于式枚
朝代：清

海内兵戈满，天涯岁月孤。西来严仆射，北望李司徒。寄兴聊题壁，忧时独论都。蓬莱何可到，冷梦逐青梧。
成都浣花草堂杜少陵祠·其九
作者：于式枚
朝代：清

不唾青城地，何来碧玉京。残年思杜曲，故国忆兰成。天地独怀古，君臣方论兵。短衣抚长剑，狂顾意纵横。
成都浣花草堂杜少陵祠·其二
作者：于式枚
朝代：清

地旧华阳县，基仍宝应朝。元猿愁落日，孔雀望凌霄。何处千间厦，当年万里桥。空庭荡春色，独立黯魂销。
成都浣花草堂杜少陵祠·其五
作者：于式枚
朝代：清

杖策知何适，抽簪此暂留。白杨多废垒，青草又扁舟。将帅还燕蓟，风骚失应刘。无端人世感，江水日悠悠。
成都浣花草堂杜少陵祠·其八
作者：于式枚
朝代：清

未许驰千里，还期赋五车。寒归华表鹤，晚钓锦江鱼。军府凭看画，中朝久绝书。平生江海志，吾道有樵渔。
成都浣花草堂杜少陵祠·其六
作者：于式枚
朝代：清

等是三川客，飘零滞一乡。死生房太尉，羁旅汉中王。江汉堪终老，彭嘉各异方。白鸥如可狎，真欲赋沧浪。
成都浣花草堂杜少陵祠·其十
作者：于式枚
朝代：清

落拓瞻鸿碣，羁孤念鹤林。野亭劳望眼，水槛遣闲心。寂寞扬雄宅，栖迟《梁父吟》。涪翁瓣香远，旷代结知音。
成都浣花草堂杜少陵祠·其四
作者：于式枚
朝代：清

江上三年病，人间万事非。魂随星使节，血惨汉臣衣。桂岭谁通问，松州正合围。秦川秋信早，乱定几曾归。
挽张之洞联
作者：于式枚
朝代：清
体裁：联

重入京门，从此士无谈走处；横流沧海，哭公吾为国民哀。
挽谭宗浚联
作者：于式枚
朝代：清
体裁：联

感事十年深，西蜀云山如昨日；论才九州远，南交文献失斯人。
李宝臣纪功碑歌
作者：于式枚
朝代：清

恒阳古郡行署旁，一碑屹立支风霜。纪年建中记永泰，文词渐泐犹能详。云我亚相秉王命，世有勋禄兼忠刚。铺敦四凶翊三主，瞿惕威惠怀瀛沧。千二百言自赡密，謏词曲笔难具量。渔阳丧乱起安史，夹河州郡沈戎羌。旄头堕地胡焰尽，余星四散还披猖。阳和鹰眼偶一化，神狐得夜为妖祥。淄青魏博洎幽冀，各拥旄盖凭岩疆。成德一军最悍突，明光十万罗成行。控弦饮马正南下，百缣一掷催归装。射堂竟馘朱司徒，此功信可铭旂常。同功石谶恨不应，幽燕二帝遥相望。归来据险阻兵甲，蟠屈薛李连田梁。辅车势成窟宅定，谓可高卧常山冈。岂知凶德不再世，貙罴生不如封狼。徒资部曲取旌节，同开大镇康王张。蛟龙匣毁奸骨朽，巍然片石经沧桑。独留一事证史阙，题衔特志清河王。摩挲苔碣百感集，蹉跎国步哀中唐。代德以还那可道，风尘澒洞昏东方。威弧不弦斧钺钝，徒恃文物縻豪强。凌烟图画紫薇券，一一狎视争腾骧。更勒丰碑纪勋绩，追逐方召参翱翔。峨峨西平与义阳，庶几无愧桓文襄。华州曾颂李全谅，成都复纪韦南康。此外文字仅罗列，何啻中国纷蜩螗。八纮一裂不可止，颠倒功罪由文章。陆萧正色拒赵魏，几人岳峙中书堂。鄦公之铭出吏部，无乃少损日月光。矧兹幕府颂功德，岂容著手为低昂。百年运会一分合，燕将语在非微茫。章武昭肃恢大纲，手持魁柄临八荒。蔡齐并潞齿神剑，河朔猘子眠如羊。《淮西碑》付段文昌，《卢龙铭》敕李赞皇。英卫之勋燕许笔，两朝将相何堂堂。文石无言任雕刻，谁留秽恶传芬芳。从来上策在自治，罪言盍忆司勋郎。
秦中怀古
作者：于式枚
朝代：清

六国楼台一炬连，美人钟鼓散如烟。十年运尽初逢鬼，百战功成又学仙。鹑首关河天一梦，龙髯弓剑地三泉。青梧观冷麒麟折，剩有苔花渍血鲜。浮云白日莽秦关，如梦兴亡去不还。金虎宫邻唐北寺，玉鱼陵墓汉南山。丛台露冷铜仙别，野殿风高石马閒。杜老哀吟沈郎表，无端幽怨道途间。东井西河辟上都，文谟武烈递乘除。云霓赤帝三章法，日月苍姬六典书。栖凤何年来白虏，伏龙从古护皇图。金戈铁马纵横地，放眼千秋几丈夫。天府名区百二雄，上游陆海控寰中。灵潭犀象连樯密，大漠牛羊逐帐空。竞说河流关利济，几闻陇坻隔华戎。平蛮得宝翻新曲，又见飞尘卷朔风。猎猎牙旗出苑墙，十千组练试明光。一鸾未毈灾先伏，九虎凭威势可常。塞北风云朝白帝，关东烽火殉黄皇。银筝呜咽楼头语，可忆金鞭下未央。旧曲淋铃乐府传，仓琅驿骑望秦川。江花江草愁无极，秋雨秋风梦悄然。青琐华年怀鄠杜，白头遗事说开天。红楼珠箔遥相忆，摧断青春蜀国弦。燕齐迂怪逐波澜，张赵名豪竞射弹。几见神仙返东海，真成盗贼阻西山。丹砂不救苍黄劫，白日凭探赤黑丸。一代乱源何处问，好迁豪杰实长安。草檄题诗意若何，百年心事足悲歌。新书甲乙编南部，奇策纵横画北河。宣室鬼神原恍惚，梁园宾客竟蹉跎。何从更觅封侯印，付与温岐哭逝波。
秦中怀古·其一
作者：于式枚
朝代：清

六国楼台一炬连，美人钟鼓散如烟。十年运尽初逢鬼，百战功成又学仙。鹑首关河天一梦，龙髯弓剑地三泉。青梧观冷麒麟折，剩有苔花渍血鲜。
秦中怀古·其七
作者：于式枚
朝代：清

燕齐迂怪逐波澜，张赵名豪竞射弹。几见神仙返东海，真成盗贼阻西山。丹砂不救苍黄劫，白日凭探赤黑丸。一代乱源何处问，好迁豪杰实长安。
秦中怀古·其三
作者：于式枚
朝代：清

东井西河辟上都，文谟武烈递乘除。云霓赤帝三章法，日月苍姬六典书。栖凤何年来白虏，伏龙从古护皇图。金戈铁马纵横地，放眼千秋几丈夫。
秦中怀古·其二
作者：于式枚
朝代：清

浮云白日莽秦关，如梦兴亡去不还。金虎宫邻唐北寺，玉鱼陵墓汉南山。丛台露冷铜仙别，野殿风高石马閒。杜老哀吟沈郎表，无端幽怨道途间。
秦中怀古·其五
作者：于式枚
朝代：清

猎猎牙旗出苑墙，十千组练试明光。一鸾未毈灾先伏，九虎凭威势可常。塞北风云朝白帝，关东烽火殉黄皇。银筝呜咽楼头语，可忆金鞭下未央。
秦中怀古·其八
作者：于式枚
朝代：清

草檄题诗意若何，百年心事足悲歌。新书甲乙编南部，奇策纵横画北河。宣室鬼神原恍惚，梁园宾客竟蹉跎。何从更觅封侯印，付与温岐哭逝波。
秦中怀古·其六
作者：于式枚
朝代：清

旧曲淋铃乐府传，仓琅驿骑望秦川。江花江草愁无极，秋雨秋风梦悄然。青琐华年怀鄠杜，白头遗事说开天。红楼珠箔遥相忆，摧断青春蜀国弦。
秦中怀古·其四
作者：于式枚
朝代：清

天府名区百二雄，上游陆海控寰中。灵潭犀象连樯密，大漠牛羊逐帐空。竞说河流关利济，几闻陇坻隔华戎。平蛮得宝翻新曲，又见飞尘卷朔风。
贺孙家鼐70寿联
作者：于式枚
朝代：清
体裁：联

寿州相国寿者相；天子师傅天下师。
踏莎行
作者：于懿
朝代：清

病骨难支，鬓云渐薄。钏松瘦减兰边玉。夜来双袖不胜寒，无言自倚潇湘竹。凉影侵帘，啼痕染烛。寂寥庭院愁萧索。残灯久伴可怜宵，金钱暗把归期卜。
醉花阴
作者：于懿
朝代：清
体裁：词

梳裹登楼春起早。新绿池塘草。日日误寻芳，细雨丝风，断续何时了。商量半臂铺绵少。花勒微寒峭。卦里问归期，越是多情，越是多烦恼。
代挽朱半岩妻吴恭人联
作者：于执庵
朝代：清
体裁：联

相夫子作亲民七品官，众母沦亡，遗爱在汉沔百里；客帝京共倾盖几樽酒，郎君才侠，结交愧荆朱一流。
随扈东巡盛京
作者：于振
朝代：清

雉堞峥嵘杳霭间，睿谋握胜控雄关。南临渤海兼辽海，东接松山与杏山。应运功成遗垒在，太平日久戍楼闲。即今鸡犬桑麻地，飨蜡吹豳自往还。
秦系山房
作者：于敏中
朝代：清

春山寂寂洞天幽，闻有高人此地留。一夜桃花新涨急，石池犹认墨花浮。
蔬圃门联
作者：于敏中
朝代：清
体裁：联

今日正宜知此味；当年曾自咬其根。
赠介福联
作者：于敏中
朝代：清
体裁：联

天下文章同轨辙；门墙桃李半公卿。
赵忠毅公铁如意歌
作者：于昌寿
朝代：清

一枝青铁霜华皛，提携四顾乾坤小。在昔款署良工张，至今器重尚书赵。尚书名共三君隆，风骨铮铮与铁同。中宵起舞一击节，千锤百炼如其忠。独居深念意不乐，天际云阴起霜鹗。想当出手指挥时，委鬼茄花定惊愕。其如天不祚明何，钩党沈冤走荷戈。风声呜呜鬼神泣，拂拭囊底增悲歌。一身万里君门旷，汉关竟绝生还望。白骨埋处青山香，流传此铁未从葬。公身已去公物存，摩挲欲比钟彝尊。光芒上瞩寒星斗，崛强犹是凭忠魂。吁嗟铁兮尔何福，名传千载尔余馥。长尺四寸重二斤，上镌名字二十六。
壶中天慢·秋夜悼蕴辉姊，用漱玉词韵
作者：于晓霞
朝代：清

闲庭人静听寒砧，一片绿窗深闭。雨滴芭蕉风撼竹，作出暮秋天气。橘绿橙黄，鲈肥蟹满，遥忆江乡味。故人何在，天涯有泪难寄。回首联袂西园，踏青斗草，曲栏杆同倚。杜宇声声惊客梦，往事蓦教唤起。玉笛慵吹，瑶琴罢抚，总是思君意。寸心千结，问君曾否知未。
水调歌头
作者：于晓霞
朝代：清

山色淡何处，都在渺茫中。白云千缕万缕，忽现又还封。如此风光休误，只合焚香煮茗，相对抚丝桐。古寺隐林杪，依约度疏钟。倚危栏，舒远目，意无穷。乱鸦阵阵归去，鸟道暗相通。岭畔丹枫落去，陌上绿杨调尽，晚节羡苍松。抚景一长啸，幽思付归鸿。
菩萨蛮
作者：于晓霞
朝代：清

雨纤风软春将半。春愁空逐游丝乱。辜负踏青期。游踪因病稀。画梁双燕懒。花落闲庭晚。金鸭篆烟残。罗衣怯春寒。
暮春
作者：于景曦
朝代：清
体裁：七言绝句

深绿园林鱼未休，无边红紫望中收。东风有意催春去，一夜杨花满陌头。
登虎丘
作者：于景曦
朝代：清
体裁：七言绝句

凭高四顾暮天低，独下寒山酒自携。回首墓门红一片，夕阳无语鸟空啼。
寄兄沧来
作者：于洁
朝代：清

织尽人间寡女丝，三更涕泪一镫知。近来焚却从前稿，不为怀兄不作诗。儿女乾啼湿哭馀，偷閒才得寄家书。望兄好继襄勤业，莫使官声竟不如。
寄兄沧来·其一
作者：于洁
朝代：清

织尽人间寡女丝，三更涕泪一镫知。近来焚却从前稿，不为怀兄不作诗。
寄兄沧来·其二
作者：于洁
朝代：清

儿女乾啼湿哭馀，偷閒才得寄家书。望兄好继襄勤业，莫使官声竟不如。
秋日道中
作者：于涟
朝代：清

左辅遥天塞雁过，回看秋色近如何。岂因白发高怀减，偏为黄花客思多。风雨蓟门羞老大，梦魂衡宇滞关河。干戈闻道消吴楚，不必登临始放歌。
梁武帝翻经铜签歌
作者：于源
朝代：清

白铁铸错江山促，黄金布佛君身赎。老僧垂眼定蒲团，梦中已换兴亡局。萧梁天子爱看经，佞佛痴心佛有灵。愿竭铜山输老衲，自宣贝叶忏耄龄。荷荷菩萨云中坐，慈悲不救台城饿。钟磬声沈梵筴灰，一朝共逐金瓯破。留得翻经数寸签，铜花绿带土花黏。纪年犹识官家造，想见谈禅法地严。雨花台前花作雨，袈裟送了英雄主。天花无香铜自腥，且把残书翻日午。成佛升天一笑休，六朝去远水东流。牙签万卷留天地，待访昭明《文选》楼。
赵忠毅公东方未明砚拓本
作者：于源
朝代：清

五更待旦森袍笏，一疏书成夺奸魄。事成不成未可料，已拌贬谪同贞石。白日委鬼作啸声，毒雾蔽天天不明。荷戈幸免碧血祸，觚棱回首难为情。雁门关外埋秋草，此砚何年复归赵。流传曾入绣衣手，即今犹为子孙宝。百年不洒蟾蜍泪，乾坤正气留铭字。尚传金石重人间，更想摩挲铁如意。
题郭止亭寒香书屋勘印图
作者：于源
朝代：清

汉家玉玺已飞烟，陵树长安望渺然。剩有累累数方印，一齐清泪滴铜仙。名姓官私远可徵，芝泥钤出认犹能。夜深双眼清如水，高点黄山雁足镫。尧章叔夜久仙去，旧谱何人辨证来。纸阁无尘且孤赏，胆瓶一朵破黄梅。
题郭止亭寒香书屋勘印图·其一
作者：于源
朝代：清

汉家玉玺已飞烟，陵树长安望渺然。剩有累累数方印，一齐清泪滴铜仙。
题郭止亭寒香书屋勘印图·其三
作者：于源
朝代：清

尧章叔夜久仙去，旧谱何人辨证来。纸阁无尘且孤赏，胆瓶一朵破黄梅。
题郭止亭寒香书屋勘印图·其二
作者：于源
朝代：清

名姓官私远可徵，芝泥钤出认犹能。夜深双眼清如水，高点黄山雁足镫。
鹤秀塔
作者：于源
朝代：清

龙渊之水深复深，卧波塔影尖如针。学绣女儿不得见，横塘风雨愁人心。偶闻父老谈陈迹，裴生此地曾为客。行装劫去剩空囊，路侧呻吟带饥色。落日携筐有女来，一时怜饿兼怜才。拔钗饷饵聊相济，乞食吹箫重可哀。黄金脱手浑间事，谁知中有千行泪。半面真成未了缘，三生可有相逢地。归来偏犯泥中怒，风波凋损双眉妩。岂曾密誓偶鸳鸯，竟听谗言放鹦鹉。红兰无力拒严霜，毕命朱丝长恨长。一寸柔肠容易断，十分侠骨自留香。春风转瞬忽经年，仙禁裴航得意天。前度刘郎重到日，那时紫玉已成烟。分符适值来花县，惆怅天台人不见。夜雨空房忆故钿，秋风尘罥悲团扇。比肩有妹已垂髫，依约红颜一样娇。桃叶相将迎古渡，云英犹得遇蓝桥。报恩总惜婵娟死，特筑浮图傍春水。小字空题埋玉人，遗闻合补伤心史。此事茫茫二百秋，塔前芳草使人愁。王孙一饭谈何易，漂母祠堂终古留。
初冬
作者：于熙学
朝代：清

老屋三间向水开，野禾收尽又冬来。溪云酿雪浓兼雨，园树当风殷似雷。落雁声中沽酒去，寒山影里抱琴回。何人寂寞能相识，大半心情付早梅。
哭景棠墓
作者：于祉燕
朝代：清

徂谢归丘陇，荒寒接道周。故人犹在此，春草不胜愁。半世无间日，中年已白头。九重泉路邈，万事竟悠悠。
晴沙
作者：于祉燕
朝代：清

晴沙此遥瞩，烟渚翔水禽。观其自得意，颇似余初心。中年与世接，触物怀忧襟。因狂遂成谤，举踵多沈吟。有时吐奇气，蒿目对山林。汗漫九垓外，谁复论知音？
游道士谷
作者：于祉燕
朝代：清

入山若入瓮，石棱啮履敝。划然一壁开，青松蟠腹内。息足老子宫，啜茶文公地。鼓钟谢凡响，鸡犬含仟意。蹇裳清流中，抛杖白云外。绝顶长啸罢，一掷尘埃事。西岭出层霄，东峰拂高鸟。纡回千径通，诘屈百灵绕。石疑虎豹蹲，树俨龙蛇掉。畏践荦确翻，惯扪松鳞老。古塔未易登，仟诗读难了。耳聋觅前呼，目眩俯下杪。挟胜兴益浓，辞幽心尚杳。到麓瞻所历，不辨但窈窕。
游道士谷·其一
作者：于祉燕
朝代：清

入山若入瓮，石棱啮履敝。划然一壁开，青松蟠腹内。息足老子宫，啜茶文公地。鼓钟谢凡响，鸡犬含仟意。蹇裳清流中，抛杖白云外。绝顶长啸罢，一掷尘埃事。
游道士谷·其二
作者：于祉燕
朝代：清

西岭出层霄，东峰拂高鸟。纡回千径通，诘屈百灵绕。石疑虎豹蹲，树俨龙蛇掉。畏践荦确翻，惯扪松鳞老。古塔未易登，仟诗读难了。耳聋觅前呼，目眩俯下杪。挟胜兴益浓，辞幽心尚杳。到麓瞻所历，不辨但窈窕。
挽张之洞联
作者：于翰笃
朝代：清
体裁：联

一息弥留，不忘军国天下事；两宫降鉴，眷怀柱石老臣心。
叇云山联
作者：于翼如
朝代：清
体裁：联

四岳云开天路大；五更日出楚山高。
叇云山联
作者：于翼如
朝代：清
体裁：联

虎踞峨嵋七十又二峰，看入峡出峡，荡摩日月；龙分天姥四万八千丈，喜学山至山，会合风云。
慈利毛菩萨祠联
作者：于翼如
朝代：清
体裁：联

一代功名缺信史；千秋庙貌傍衙官。
谢文节公号钟琴歌为吴素江明经作
作者：于芳洲
朝代：清

信州兵败公潜踪，随身长物惟号钟。垂帘卜肆一再鼓，惊猿唳鹤凄心胸。东山桐，西山梓，发露精诚声变徵，几时流转入燕京，跣足麻衣抱琴死。沧桑变易五百年，断丝枯木若为传。自来神物久必显，岂肯灭没随秋烟。吴君嗜古兼尚义，铭刻摩挲叠山字，解囊坏漆郁苍凉，斑斑尽是遗民泪。遗民泪竭东海枯，冬青树老啼哀乌。请弹丞相《松风曲》，再访闽中《何氏图》。
醉歌
作者：于芳洲
朝代：清

夷齐死于名，蹠蹻死于利。一笑古来人，多为名利系。古人已矣醉埃尘，不如饮酒全吾真。酒酣梦入醉乡去，忽复捞月沧江滨。觉来不问此何日，一声长啸通天津。
门联
作者：于茀航
朝代：清
体裁：联

求雨何如掘井好；大人不失赤子心。
和叔平病中见忆
作者：于荫霖
朝代：清

驱车城东隅，访我幽人居。忆昔共君话，胜读十年书。别来未两月，相见讶清癯。君病身未健，我学愧多疏。仰视日移晷，清谈良足娱。徐徐清风襟，皎皎明月烛。羡君修晨昏，萱堂延百福。我登高贤庭，滫瀡闻香馥。无官孰羁身，有书足饱腹。此乐傲三公，可以怡幽独。时来听足音，开径延修竹。
和叔平病中见忆·其一
作者：于荫霖
朝代：清

驱车城东隅，访我幽人居。忆昔共君话，胜读十年书。别来未两月，相见讶清癯。君病身未健，我学愧多疏。仰视日移晷，清谈良足娱。
和叔平病中见忆·其二
作者：于荫霖
朝代：清

徐徐清风襟，皎皎明月烛。羡君修晨昏，萱堂延百福。我登高贤庭，滫瀡闻香馥。无官孰羁身，有书足饱腹。此乐傲三公，可以怡幽独。时来听足音，开径延修竹。
介根城
作者：于衣
朝代：清

城中城外正新秋，水色山光杖底收。尤涉亭高村北角，计斤庵峙岭西头。芦塘自放呼名鸭，柳陌还驱化树牛。更欲登临期纵目，荒台竦处看沧洲。
感怀和家兄回狂韵
作者：于觉世
朝代：清
体裁：七言律诗

十年作赋客心违，独倚危楼啸落晖。《天问》有词愁莫对，奚囊得句满方归。画中诗意云生岫，醉里良朋月傍扉。何日乘风当破浪，监州不设蟹初肥。
望巢湖
作者：于觉世
朝代：清
体裁：五言律诗

长湖三百里，四望豁江天。日气来残雨，风樯落晓烟。环城一水阔，隔岸数峰妍。南国春花早，游歌半扣舷。
送别北山都谏
作者：于觉世
朝代：清
体裁：七言绝句

竹西亭下放舟行，一曲骊歌送客情。去尽游人山色暮，昆仑冈畔又潮生。
小园漫兴
作者：于豹文
朝代：清

赋忆兰成百感生，曩来踪迹总营营。晚菘早韭寻常味，椎髻蓬头自在行。素业河边惟半亩，故人天上有双旌。闭门幸谢尘中客，二仲频来犬不惊。
感怀
作者：于豹文
朝代：清

四十年来事，凄然暮雨中。飞腾惭去鸟，萧瑟近衰翁。敢谓诗书误，羞云篆刻工。寥寥千载上，此意竟谁同。
闭门
作者：于豹文
朝代：清

闭门不羡鹤书频，鱼鸟闲同万物春。小草曾嗤谢安石，《大招》无奈楚灵均。江湖廓庙谁高下，白发黄金有故新。却笑折腰彭泽宰，归来始号葛天民。
两浙运署将盈库联
作者：于锡祉
朝代：清
体裁：联

胜景近西泠，愿将来宝藏丰盈，有此一湖春水；家山念东鲁，看列郡灶烟环绕，亦似九点齐州。
别朱如川
作者：于震
朝代：清

家事不复道，酒阑花满林。一剑晓初发，孤帆春已深。云霄吾辈事，门户百年心。梦醒练塘月，匡床照布衾。
读少陵孤雁诗
作者：于震
朝代：清

朔风吹广漠，古塞一星横。湖海怜形影，风霜隔弟兄。蒹葭连十月，砧杵逼三更。倍历凄清意，宁堪老此生。
龙泉山神仙洞
作者：于震
朝代：清
体裁：七言律诗

密叶重重护彩霞，也知深处是仙家。云屏静掩人间月，春色遥连洞口花。局面山河移甲子，树头寒暑记年华。西风正苦瀛州路，愿借溪边两月槎。
挽张文虎联
作者：于鬯
朝代：清
体裁：联

从早岁东西奔走，垂老归来，却又撇故乡子弟；合大江南北菁英，一齐俯首，也算得满眼儿孙。
友人出示河津龙门图
作者：于鳌
朝代：清

河山莽苍合，回抱夏王宫。地拔双峰表，天开一罅中。风云雄气象，笔墨辟鸿蒙。千古文章在，如逢太史公。源从天上落，一气撼乾坤。高峡千寻险，浑流万里奔。晋秦平可揽，星斗仰堪扪。胸次涵中夏，澄清事讨论。
友人出示河津龙门图·其一
作者：于鳌
朝代：清

河山莽苍合，回抱夏王宫。地拔双峰表，天开一罅中。风云雄气象，笔墨辟鸿蒙。千古文章在，如逢太史公。
友人出示河津龙门图·其二
作者：于鳌
朝代：清

源从天上落，一气撼乾坤。高峡千寻险，浑流万里奔。晋秦平可揽，星斗仰堪扪。胸次涵中夏，澄清事讨论。
临川雨夜
作者：于鹏翰
朝代：清

寒雨潇潇夜，偏来客邸多。蕉声残漏滴，竹户野云过。潦倒荒陶径，风尘惭邵窝。倚床将假寐，何处赋离歌。
挽刘树屏联
作者：于齐庆
朝代：清
体裁：联

予病未能，徒怅望京洛烟尘，奉絮酒只鸡，下风遥拜；公灵不昧，应记取楼台灯火，对盘飧市脯，竟夕清谈。
笼鸟却寄关中友人
作者：于齐庆
朝代：清

一落樊笼不自由，嘤鸣无复旧同俦。印留白云空陈迹，梦入青云悔壮游。比翼早辞帘幕去，失身岂为稻粱谋。最怜风雨漂摇后，索母孤雏语磔辀。
贺喻志韶归第
作者：于齐庆
朝代：清

门前桃李报花开，官酒亲尝第二杯。此日幸陪闻喜宴，当时几失轶群才。吾皇有意求龙比，君辈宁徒学马枚。青甚于蓝冰甚水，相期勋业在云台。
闻警次石逸韵
作者：于齐庆
朝代：清

薄宦身如寄，忧时泪欲倾。韬钤徒话柄，草木亦军声。糜费金无算，仓皇卒践更。诸君皆柱石，何以慰宸情。庭荫惭桃李，家风足黍黎。新愁哀雁语，旧恨夜乌啼。禄薄难言养，巢危尚忍栖。长安桥上柱，留与长卿题。
闻警次石逸韵·其一
作者：于齐庆
朝代：清

薄宦身如寄，忧时泪欲倾。韬钤徒话柄，草木亦军声。糜费金无算，仓皇卒践更。诸君皆柱石，何以慰宸情。
闻警次石逸韵·其二
作者：于齐庆
朝代：清

庭荫惭桃李，家风足黍黎。新愁哀雁语，旧恨夜乌啼。禄薄难言养，巢危尚忍栖。长安桥上柱，留与长卿题。
望横山
作者：云辉萼
朝代：清
体裁：五言律诗

木落空山出，亭亭绀殿孤。僧行石路见，鸟向竹林无。旧约闲云在，新愁流水俱。此时回首望，犹误住仙都。
拟陶饮酒
作者：井在
朝代：清

栖迟衡与泌，家无担石储。种秫理酒床，相对数卷书。兴至过白石，挥觞讯太虚。启期何自宽，庄周终蘧蘧。吾乐自有真，八达何足誉。荒宅惭杨子，而有架上书。遗悲念手泽，世盛感皇初。我忧何以解，独酌情亦舒。岂不思共适，醉醒殊乃疏。所以楚灵均，萧然赋《卜居》。
拟陶饮酒·其一
作者：井在
朝代：清

栖迟衡与泌，家无担石储。种秫理酒床，相对数卷书。兴至过白石，挥觞讯太虚。启期何自宽，庄周终蘧蘧。吾乐自有真，八达何足誉。
拟陶饮酒·其二
作者：井在
朝代：清

荒宅惭杨子，而有架上书。遗悲念手泽，世盛感皇初。我忧何以解，独酌情亦舒。岂不思共适，醉醒殊乃疏。所以楚灵均，萧然赋《卜居》。
灞上轻薄行
作者：井在
朝代：清

风急长安道，日暮长安行。纷纷灞浐尘，向人衣上生。促轮乱马蹄，鞭影控悬旌。岂无素相识，有盖莫我倾。相逢游侠儿，足捷身致荣。去去不相顾，谁怜羁旅情。
寒食舟中
作者：井镃
朝代：清

春风江上柳如烟，夹岸桃花远趁船。令节再逢寒食候，滩声不断石桥边。布帆无恙随流水，明月多情媚远天。舣棹清宵临野寺，不堪钟鼓伴愁眠。
千秋岁
作者：仇元善
朝代：清

园禽声换。唤取帘开半。朝与暮，山光变。柳花绵正暖，榆荚钱何贱。无个事，看看三绝韦编卷。高卧心情晏。闲步风烟乱。堪一唱，还三叹。眼前多路鬼，世上无如愿。君莫问，白衣苍狗从来幻。
满江红·读卢忠烈传，用岳武穆韵
作者：仇元善
朝代：清

剪烛西窗，听秋雨潇潇不歇。闲凭吊，贾庄遗事，感怀忠烈。正气到今留青史，丹心自昔悬明月。赖先生万里作长城，勤王切。狐踪渡，冰和雪，羊房堡，追而灭。自将军去后，金瓯旋缺。百战难销钜鹿恨，千秋犹洒龙泉血。悔当初不斩佞臣头，归天阙。
访山居者
作者：仇昌祚
朝代：清

不识山阴路，沙明引到门。春来分菊友，雨过长篁孙。卜筑人间远，开樽古道存。红尘殊扰扰，一为憩桃源。
挽张百熙联
作者：仇毅
朝代：清
体裁：联

是人士所楷模，论学问功名，前后三文达；为国家谋教育，溯种因结果，南北两尚书。
日本刀歌和张叔未韵
作者：仇炳台
朝代：清

笔锋出匣如宝刀，文光腾踔层云高。星芒欲动忽不动，胸中郁郁龙豹韬。先生读书意不得，投笔空嗟时事亟。男儿五十手无柯，夜半长吟誓报国。谁欤索地思弄武，不识中朝有尚父。腰间久佩日本刀，酒酣拔地为君舞。使星朗映风忽狂，狂风吹折青琳琅。胡为割地出下策，毋乃未见刀吐光。此刀百炼堪一试，海外陈师请从事。貔虎能扬大国威，豕狼永戢窥边志。笏溪今日酒尊开，歌辞慷慨有余哀。刀光如雪雪花落，会看直上凌烟台。
丙辰下第遣怀
作者：仇瑞麟
朝代：清
体裁：七言律诗

试罢归来强自支，梦魂常向棘闱驰。榜花待放因缘浅，宫桂难攀为数奇。际遇穷通天分定，文章得失寸心知。几多佳兆俱成幻，不信神明亦我欺。
九日寄怀人玉弟
作者：仇瑞麟
朝代：清
体裁：七言律诗

山枫初赤酒初香，无奈相思几断肠。雁影忽成云里字，菊花欲上鬓边霜。何须对景怜同调，不用凭高赋夕阳。寂寞天涯遥念处，茱萸插罢独徜徉。
人玉弟客游四明望之不至
作者：仇瑞麟
朝代：清
体裁：七言律诗

漫怜落魄向南游，淅沥秋风送客舟。两浙青山寻旧路，一江明月照新愁。壮怀不逐烟尘泯，侠骨堪为知己酬。屈指所期今已迈，斜阳目断在高楼。
寄怀梁溪钱楚日先生
作者：仇瑞麟
朝代：清
体裁：五言律诗

伊人相见少，何日不怀思。对此秋风夜，长吟落日诗。文章追古昔，意气薄今时。好听鸿音便，邮书到水湄。
挽张文虎联
作者：仇祝平
朝代：清
体裁：联

穷则善其身，文正有言，寡欲似徐文长，多闻似刘中垒；没可祭于社，吾侪私议，硕学若王司寇，名德若姚征君。
人日龚芝麓邓孝威垂访海幢寺
作者：今释
朝代：清
体裁：七言律诗

胜流坐对即空山，未碍梅花笑任还。风雨杂陈今昔梦，松筠长护死生关。珠川空写何年泪，玉竹犹分一样斑。此去相思无远近，曹溪元不隔人间。
无题
作者：今释
朝代：清
体裁：七言律诗

老怕应休学少年，忧时成结喜成颠。无弦得弄琴三叠，有伴裁看石一拳。闭户钞方偏伏枕，因人博饭愧栽田。杨花又现浮萍相，水泛风飘不异缘。
臷庵
作者：今释
朝代：清
体裁：五言绝句

落叶平坡外，骑牛古寺还。一回风雨过，几幅米家山。
失题
作者：介石
朝代：清

朝来剩得好春阴，芍药屏花岁岁心。解作流连是啼鸟，一行茅屋绿阴深。
清明
作者：介石
朝代：清

桃花雨过菜花香，隔岸垂杨绿粉墙。斜日小楼新燕子，清明风景好思量。
泗城登山远眺有怀作
作者：介福
朝代：清

宦海行踪动客愁，匆匆又作胜湖游。楚山南去连吴远，淮水东来挟泗流。人代沧桑双语燕，渔樵风雨一归舟。登临不禁凄凉感，满眼斜阳上画楼。
镇淮楼
作者：介福
朝代：清

百尺高楼迥，烟云面面开。蜀山还北向，淮水自南来。荒草寒筝浦，斜阳下弩台。不须悲故国，重吊楚江隈。
题黄鹤楼
作者：从无事客
朝代：清
体裁：联

何事觅长生，且对江山闲酌酒；是谁同小谪，只谈风月怕题诗。
旅居即事集放翁句成诗
作者：仓兆彬
朝代：清

故旧书来访死生，痴云残日半阴晴。老夫睡足犹慵起，卧听儿童吓雀声。
丙午九月自东里抵任城与茝坪弟夜话
作者：仓兆麟
朝代：清

又向西风听雁声，茱萸插后赋东征。生原如寄须行乐，家已无田罢耦耕。伏枥久忘京国梦，对床老慰弟兄情。不须分占东西屋，今夜团栾月倍明。
不负如来不负卿
作者：仓央嘉措
朝代：清
体裁：诗

美人不是母胎生，应是桃花树长成，
已恨桃花容易落，落花比汝尚多情。
静时修止动修观，历历情人挂目前，
若将此心以学道，即生成佛有何难？
结尽同心缔尽缘，此生虽短意缠绵，
与卿再世相逢日，玉树临风一少年。
不观生灭与无常，但逐轮回向死亡，
绝顶聪明矜世智，叹他于此总茫茫。
山头野马性难驯，机陷犹堪制彼身，
自叹神通空具足，不能调伏枕边人。
欲倚绿窗伴卿卿，颇悔今生误道行。
有心持钵丛林去，又负美人一片情。
静坐修观法眼开，祈求三宝降灵台，
观中诸圣何曾见？不请情人却自来。
入山投谒得道僧，求教上师说因明。
争奈相思无拘检，意马心猿到卿卿。
曾虑多情损梵行，入山又恐别倾城，
世间安得双全法，不负如来不负卿。
情诗其一
作者：仓央嘉措
朝代：清

东山崔嵬不可登，绝顶高天明月生。红颜又惹相思苦，此心独忆是卿卿。
情诗其一
作者：仓央嘉措
朝代：清

东山崔嵬不可登，绝顶高天明月生，？
红颜又惹相思苦，此心独忆是卿卿。
情诗其七
作者：仓央嘉措
朝代：清

竟日冥思绝妙相，碧落黄泉两茫茫。奈何红颜一时现，不需枯坐与焚香。
情诗其三
作者：仓央嘉措
朝代：清

西风吹谢花成泥，蜂蝶每向香尘泣。情犹未了缘已尽，笺前莫赋断肠诗。
情诗其三
作者：仓央嘉措
朝代：清

西风吹谢花成泥，蜂蝶每向香尘泣。？
情犹未了缘已尽，笺前莫赋断肠诗。
情诗其三十
作者：仓央嘉措
朝代：清

美颜无双处处夸，玉帐香肌娇无那。夜夜伴得鸳鸯宿，不羡旖旎上林花。
情诗其九
作者：仓央嘉措
朝代：清

欲倚绿窗伴卿卿，颇悔今生误道行。有心持钵丛林去，又负美人一片情。
情诗其二
作者：仓央嘉措
朝代：清

愿与卿结百年好，不惜金屋备藏娇。一似碧渊水晶宫，储得珍稀与奇宝。
情诗其二十
作者：仓央嘉措
朝代：清

欲语幽情期红裙，平林漠漠柳枝深。除却当时画眉鸟，风情许知一佳人。
情诗其二十
作者：仓央嘉措
朝代：清

欲语幽情期红裙，平林漠漠柳枝深。？
除却当时画眉鸟，风情许知一佳人。
情诗其二十一
作者：仓央嘉措
朝代：清

姹紫嫣红一时凋，舞衣不称旧舞腰。争教蜂蝶两相断，袖底羞见檀郎招？
情诗其二十一
作者：仓央嘉措
朝代：清

姹紫嫣红一时凋，舞衣不称旧舞腰。？
争教蜂蝶两相断，袖底羞见檀郎招？？
情诗其二十七
作者：仓央嘉措
朝代：清

柳枝经风叶未凋，当时愁损画眉鸟。今日重入歌舞地，逢见卿卿又魂销。
情诗其二十七
作者：仓央嘉措
朝代：清

柳枝经风叶未凋，当时愁损画眉鸟。？
今日重入歌舞地，逢见卿卿又魂销。
情诗其二十三
作者：仓央嘉措
朝代：清

崔嵬东山与天齐，红颜迤逦隔云梯。相思萦系解语花，心似奔马雪蹄疾。
情诗其二十九
作者：仓央嘉措
朝代：清

结束花帽下妆楼，雕鞍别时每牵手。怜郎愁绝还相劝，时日无多再聚首。
情诗其二十二
作者：仓央嘉措
朝代：清

绿窗深情不忍离，去离徊徨意转迷。久拟深山学修法，又延行程到后期。
情诗其二十五
作者：仓央嘉措
朝代：清

飞短流长断人肠，情怀恻恻每神伤。惆怅玉人独归去，芳草萋萋满斜阳。
情诗其二十五
作者：仓央嘉措
朝代：清

飞短流长断人肠，情怀恻恻每神伤。？
惆怅玉人独归去，芳草萋萋满斜阳。
情诗其二十八
作者：仓央嘉措
朝代：清

今夜新月似蛾眉，时还暂去时还归。记取临行重来约，月成钩时人成对。
情诗其二十八
作者：仓央嘉措
朝代：清

今夜新月似蛾眉，时还暂去时还归。？
记取临行重来约，月成钩时人成对。
情诗其二十六
作者：仓央嘉措
朝代：清

故园迢迢忆双亲，每对卿卿泪满襟。千山万水相追寻，始信卿心胜娘心。
情诗其二十四
作者：仓央嘉措
朝代：清

倾城美色竞群芳，品茗斗酒擅欢场。欲共卿卿两相悦，不期魂魄归帝乡。
情诗其五
作者：仓央嘉措
朝代：清

锦葵原自恋金蜂，谁供花颜奉神灵。欲舞轻翼入殿里，偷向坛前伴卿卿。
情诗其八
作者：仓央嘉措
朝代：清

暗香袭处佩环鸣，美眸善睐未分明。临去莞尔还一笑，忽与余兮两目成。
情诗其六
作者：仓央嘉措
朝代：清

入山投谒得道僧，求教上师说因明。争奈相思无拘检，意马心猿到卿卿。
情诗其十
作者：仓央嘉措
朝代：清

掌上明珠价几何，无心未曾思量著。一朝归携他人袖，那时伤情泪痕多。
情诗其十一
作者：仓央嘉措
朝代：清

洞房一夜照花烛，卿卿嫁作他人妇。相思如狂心如灰，为情憔悴向谁诉？
情诗其十一
作者：仓央嘉措
朝代：清

洞房一夜照花烛，卿卿嫁作他人妇。？
相思如狂心如灰，为情憔悴向谁诉？
情诗其十七
作者：仓央嘉措
朝代：清

端居布拉达宫时，仓央嘉措称上师。夜醉酒楼美女侧，衲本人间一浪子。
情诗其十七
作者：仓央嘉措
朝代：清

端居布拉达宫时，仓央嘉措称上师？
夜醉酒楼美女侧，衲本人间一浪子。？
情诗其十三
作者：仓央嘉措
朝代：清

明眸皓齿艳无双，比拟圆月两相仿。惆怅婵娟多寂寞，欢情只供一夜长。
情诗其十九
作者：仓央嘉措
朝代：清
体裁：古风

浮生一刹逝如电，画楼辜负美人缘。未知来生相见否，陌上逢却再少年。
情诗其十九
作者：仓央嘉措
朝代：清

浮生一刹逝如电，画楼辜负美人缘。未知来生相见否？陌上逢却再少年。
情诗其十二
作者：仓央嘉措
朝代：清

侯门一入似海深，欲讯卿卿问鬼神。此情惘然逝如梦，镜花水月原非真。
情诗其十五
作者：仓央嘉措
朝代：清

日暮瞒得众人行，却向宠犬语叮咛。慎勿说道人已去，归时禅院近黎明。
情诗其十八
作者：仓央嘉措
朝代：清

仙羽如雪暂徘徊，欲将此身借翼载。不学令威控鹤去，理塘相见即归来。
情诗其十八
作者：仓央嘉措
朝代：清

仙羽如雪暂徘徊，欲将此身借翼载。？
不学令威控鹤去，理塘相见即归来。
情诗其十六
作者：仓央嘉措
朝代：清

昨趁夜色赴幽期，鹅羽纷纷晓来迷。两行屐痕深雪里，教人如何不得知？
情诗其十四
作者：仓央嘉措
朝代：清

曾慕鸳鸯效双栖，南谷林深叶迷离。除却鹦哥谁人晓，莫将幽情向人啼。
情诗其四
作者：仓央嘉措
朝代：清

欲题新词寄娇娘，风吹雨蚀半微茫。我有相思千般意，百磨不灭铭肝肠。
题周青在先生筤谷图用昌黎石鼓歌韵
作者：仓景愉
朝代：清

周子示我《筤谷图》，命我试作《筤谷歌》。开卷琳琅照四壁，先辈名篇尽阴何。亦欲续貂勉题句，苦吟愿驻鲁阳戈。筤谷先生古循史，治无操切有渐磨。长厌食肉令人俗，渭川千亩胸中罗。何可一日居无竹，绕屋扶疏绿云峨。劲节岂与时低昂，生平结契在岩阿。魏塘卜筑开灵境，谁欤图者执笔呵。东海徐君精绘事，胸有成竹写无讹。能以书法兼画理，遒古犹如隶与蝌。森森老树栖鸾凤，郁郁长桥驾鼋鼍。叠嶂中有竹数丛，乱者为叶交者柯。源泉在左淇水右，千竿万竿密如梭。幽人坐啸幽篁里，从容自得咏委蛇。图以人传夸纸贵，云烟过眼几羲娥。恨多生晚不及见，江汉何从导潜沱。披图想像高标致，刚健而说决而和。先生种德如种竹，孙枝联翩擢巍科。扬历中外各著绩，人人磊落复英多。手泽什袭佰余年，宝贵有逾独峰驼。忆昔获见农部公，长孝许我屡经过。为我挥毫作细楷，摘写格言相切磋。鸿爪雪泥忽孙迹，屈指流光感逝波。卓哉方伯两昆弟，昶顗双珠无偏颇。明德之后有达人，渊源家学良匪他。盘根错节别利器，挺然直干肯媕娿。暇日宴客出此图，满座传观争摩挲。宝意小词覃溪句，使人不厌百回哦。吾师椒叟有真迹，妙墨不数右军鹅。还君此画为君祝，世德允宜受福那。乃者暂息垂天翼，养晦何须怅轗轲。国家需才今孔急，洗兵甫见挽天河。会当凌霄承雨露，经纶待展休蹉跎。
兰阳即事
作者：仝卜年
朝代：清

四围修竹荫檀栾，廉外青山挂笏看。领识閒中风味别，头衔未碍是粗官。金猊香袅麝烟凝，小榻横窗月半棱。花影撩人诗思动，矮笺新试短棨灯。瓜皮艇子短篙撑，傍柳依花绕岸行。载看米家书画稿，春风一路听禽声。溪南溪北草痕肥，山后山前布谷飞。叱犊一声烟雨细，杏花村里劝农归。芙蓉小沼近东偏，出水亭亭态更妍。一幅西湖新画稿，中央只欠采莲船。丛丛秋菊灿篱东，赏到黄昏兴未穷。夜静不知风露冷，满身花影月明中。一夜秋风拂鬓华，萧然兴味似山家。幅巾短褐西窗下，黄叶煨炉自煮茶。凭栏徙倚到斜曛，镇日消閒只看云。疏懒自安庸吏拙，不须摘发颂神君。
兰阳即事·其一
作者：仝卜年
朝代：清

四围修竹荫檀栾，廉外青山挂笏看。领识閒中风味别，头衔未碍是粗官。
兰阳即事·其七
作者：仝卜年
朝代：清

一夜秋风拂鬓华，萧然兴味似山家。幅巾短褐西窗下，黄叶煨炉自煮茶。
兰阳即事·其三
作者：仝卜年
朝代：清

瓜皮艇子短篙撑，傍柳依花绕岸行。载看米家书画稿，春风一路听禽声。
兰阳即事·其二
作者：仝卜年
朝代：清

金猊香袅麝烟凝，小榻横窗月半棱。花影撩人诗思动，矮笺新试短棨灯。
兰阳即事·其五
作者：仝卜年
朝代：清

芙蓉小沼近东偏，出水亭亭态更妍。一幅西湖新画稿，中央只欠采莲船。
兰阳即事·其八
作者：仝卜年
朝代：清

凭栏徙倚到斜曛，镇日消閒只看云。疏懒自安庸吏拙，不须摘发颂神君。
兰阳即事·其六
作者：仝卜年
朝代：清

丛丛秋菊灿篱东，赏到黄昏兴未穷。夜静不知风露冷，满身花影月明中。
兰阳即事·其四
作者：仝卜年
朝代：清

溪南溪北草痕肥，山后山前布谷飞。叱犊一声烟雨细，杏花村里劝农归。
上学宪京江张先生
作者：仝轨
朝代：清

浮云三十六年空，罔极王通涕泪中。犹忆低眉亲说与，一生快事又空同。
即事呈青士明府
作者：仝轨
朝代：清

龙头熊耳佳山水，竹树村村如画里。府君无事日鸣琴，坐见闲云生女几。退食时抽架上书，香炉茶碗对潜夫。偶然陪客芳郊去，半醉沿溪看打鱼。
妙香斋题壁
作者：仝轨
朝代：清

半载奔驰聊复止，此间幽事颇相宜。纵横野竹低交户，高下寒花乱压篱。痛饮谁怜邀月放，悲歌自哂问天痴。燕山易水茫茫路，回首中原泪每垂。
寄刘太乙
作者：仝轨
朝代：清

汲黯叹积薪，颇恨后来上。岂知初盛间，文伯常交让。功成自一时，礼乐贤草创。陈杜两拾遗，代起无衰旺。彭城奋襄野，才大年方壮。下笔走雷霆，豁如泯江涨。古今入炉锤，临文空所傍。风云万态殊，谁顾襄州样。大儿愧文举，稿脱或西饷。三舍避从前，两雄吾敢抗。四海王新城，金鱼心所向。虎卧谁敢违，熙然推大将。归来益读书，扃户塞其向。踪迹慕黄公，渊源穷素王。足明俊哲情，远到畴能量。记我会无人，埋名听崖嶂。
归思
作者：仝轨
朝代：清

归帆几日挂双蒲，夜夜寒螀恼病夫。太守欲过应仲远，故人殊愧阮元瑜。悲来天地思尘甑，老去河山惜锻炉。惟有百年零雨恨，惊魂预恐怯江湖。
得新城王阮亭书
作者：仝轨
朝代：清

太室拱四岳，洪河落九天。山川久不神，萧条六十年。赤兔奔啸月，紫鸾翔礼山。屹如瞻二华，可望不可攀。豪气带湖海，微言参闽关。同工而异曲，枘凿谁方圆。渔洋老尚书，今之欧阳韩。渊云皆后起，咳唾分媸妍。喟然称二子，何李崛后先。联镳复对宇，此事古所难。一顾遇伯乐，驽马心亦安。勿嫌屈指吝，雅欲别萧兰。如何千虑失，厕我二子间。左提与右挈，鼎足峙中原。汝坟两舍迩，哲匠愧比肩。吹竽滥南郭，贻笑固其端。
早发安阳桥
作者：仝轨
朝代：清

风吹残月远天西，细草平铺望欲迷。万柳压城城不见，长烟漠漠乱乌啼。
正月晦日作
作者：仝轨
朝代：清

人有三寸舌，出口成字句。《春秋》在齿牙，褒贬无少顾。客观松下棋，指挥动杀误。乐哉局外人，就局苦难诉。相知在知心，知心良独难。旦奭犹不保，何必慕金兰。操琴向广陌，未奏泪先弹。伐国问仁人，邪佞固其端。忆昔两渡河，半载八千里。娇女病在怀，弃之于垂死。呼我不绝声，恍惚犹在耳。行路为酸鼻，而我何堪此。死别无戚颜，今羡食肉鄙。君子重绝物，岂不察心里。我生始一岁，祖母躬鞠之。手自调饮食，卧起无暂离。纤悉到衣履，拮据念载奇。诸孙亦已多，我独育如儿。八旬奄在迩，危疾势莫支。惊闻驰一骑，暮踏荒山陲。欲一视晨昏，扬鞭指燕逵。三至市有虎，流言周公疑。白云不可见，南望徒涟洏。燕山郁岧峣，易水流浩浩。念我同根人，于役在远道。挥泪望故乡，发白一何早。生无归来日，死葬边城草。岂不怨离诀，天命难自保。朝露矧易晞，悲哉《陈情表》！洁身如处女，远嫌避瓜田。倚伏有不测，况乃百其愆。陨霜遂杀草，一坠千仞渊。白日何杲杲，浮云去高天。寄语悲歌者，勿为萋菲篇。
正月晦日作·其一
作者：仝轨
朝代：清

人有三寸舌，出口成字句。《春秋》在齿牙，褒贬无少顾。客观松下棋，指挥动杀误。乐哉局外人，就局苦难诉。
正月晦日作·其三
作者：仝轨
朝代：清

忆昔两渡河，半载八千里。娇女病在怀，弃之于垂死。呼我不绝声，恍惚犹在耳。行路为酸鼻，而我何堪此。死别无戚颜，今羡食肉鄙。君子重绝物，岂不察心里。
正月晦日作·其二
作者：仝轨
朝代：清

相知在知心，知心良独难。旦奭犹不保，何必慕金兰。操琴向广陌，未奏泪先弹。伐国问仁人，邪佞固其端。
正月晦日作·其五
作者：仝轨
朝代：清

燕山郁岧峣，易水流浩浩。念我同根人，于役在远道。挥泪望故乡，发白一何早。生无归来日，死葬边城草。岂不怨离诀，天命难自保。朝露矧易晞，悲哉《陈情表》！
正月晦日作·其六
作者：仝轨
朝代：清

洁身如处女，远嫌避瓜田。倚伏有不测，况乃百其愆。陨霜遂杀草，一坠千仞渊。白日何杲杲，浮云去高天。寄语悲歌者，勿为萋菲篇。
正月晦日作·其四
作者：仝轨
朝代：清

我生始一岁，祖母躬鞠之。手自调饮食，卧起无暂离。纤悉到衣履，拮据念载奇。诸孙亦已多，我独育如儿。八旬奄在迩，危疾势莫支。惊闻驰一骑，暮踏荒山陲。欲一视晨昏，扬鞭指燕逵。三至市有虎，流言周公疑。白云不可见，南望徒涟洏。
洛阳
作者：仝轨
朝代：清

几度崎岖过石林，鬓边愁见二毛侵。驼街白日千门冷，马市红尘十丈深。山秃阁犹临阙塞，岸崩河欲到城阴。谁能唤起苏秦嫂，问尔何须叔有金。
洛阳感兴
作者：仝轨
朝代：清

一编常闭户，畏踏洛阳尘。独鹤霜惊夜，群鸡雪乱晨。飞腾应自失，哀怨竟谁陈。去去骊驹在，梅溪已放春。
秋兴
作者：仝轨
朝代：清

一年强半已天涯，入眼南鸿影欲斜。青桂雨迟初著蕊，紫薇秋晚尚开花。病夫颇厌通侯菜，久客难分小妇茶。道是薄寒人又中，模糊无梦不还家。
青士明府招同吴天章游阌乡南山九龙泉入夜始归署赋诗纪事
作者：仝轨
朝代：清

雨气昏三日，晴光笼万井。鸟入石林深，人行溪路永。陟冈泥尚滑，渡水浪犹猛。千折到荆山，十里望奉岭。野阔想姬牛，原高问轩鼎。尘沙埋古塞，风雷秘灵境。僧户启层台，龙泉瞰绝顶。天围远近村，田乱南东町。黄鸡进野服，白堕携方领。寒嚼召平瓜，大食了翁饼。焉知礼法疏，那复冠裾整。手势恣喧呼，脚力竞驰骋。君子喜喈喈，小人绝悻悻。海鸥自可下，国狗谁云犷。不知落日低，乍觉单衣冷。萧萧听骝骆，聒聒随蛙黾。翳翳乌椑阴，淡淡苍芦影。人烟渐窣窣，鬼火忽耿耿。红烛导斜桥，青衣指深阱。近城路始平，出险辔还并。佳客信江湖，使君讵酩酊。乏嘲夹谷欠，余羡延陵勇。一石酒量豪，万斛诗才涌。探珠君早获，倚玉余真幸。他年共把读，聊作黄金矿。
青士明府自塞外归奉寄时丙子十二月
作者：仝轨
朝代：清

冻砚炙空山，虫鱼老自注。昂昂七尺躯，埋头死章句。圣武迈周宣，猃狁哀匪茹。四海望旄钺，边尘静一怒。公实转河粟，慷慨出中路。辚辚十万车，儿抚军法御。貔貅壮宿饱，敏捷回天顾。从军尽如此，何至临机误。公才信兼人，幕府无留务。盾鼻磨醉墨，横槊诗还赋。十载滞洛西，几类终身锢。兹焉豁心眼，蛙井嘲穷措。别离欻一年，歌啸悲独寤。驰想伊吾北，奇游未免妒。胸藏十万甲，故纸终难据。归来扪虱谈，定似河东注。
贺潘寅生婚联
作者：代考
朝代：清
体裁：联

做秀才时，便负奇志；惟明德后，必有达人。
中市桥观新柳
作者：仰振瀛
朝代：清

淡日轻烟禁火前，拂堤千桁缕如烟。春风不管诗人老，依旧长条似去年。
冬日偕王凤鹤登凤凰山访胜果寺展眺山顶探岭峪诸胜而归分韵得栖字
作者：仰蘅
朝代：清

世网苦自缚，胜事恒多睽。幸兹及冬暖，欣与朋俦捣。汗漫何所之，言指城南溪。寒晖照霜岫，晓风犹含凄。兴来讵怯远，纵步凌丹梯。径盘木末出，下临飞鸟低。回环众峰合，中隐一招提。倚岩结危构，峍屼干云霓。寿藤走长蛇，怪石蹲勇猊。古刻蚀苔藓，欲读奚由稽。绝顶得快意，刮自开金鎞。江流浩东注，湖水横其西。远舟竞荡漾，泛泛如凫鹥。俯仰尽八极，顾我真醯鸡。岭云转深奥，树萟杂町畦。樵唱互响答，花木多幽蹊。行行遍搜探，得得杖一藜。但嫌腰脚弱，胜处莫穷跻。怅焉觅归路，回首苍烟迷。终应结茅宇，深托岩峦栖。
冬日返语溪舟中即景
作者：仰蘅
朝代：清

水落清溪一棹过，西风杨柳尽婆娑。野禽飞去斜阳外，惟有寒烟衰草多。几点栖鸦缀老桑，数丛枯苇映寒塘。一年又是冬将尽，风送孤帆到女阳。
冬日返语溪舟中即景·其一
作者：仰蘅
朝代：清

水落清溪一棹过，西风杨柳尽婆娑。野禽飞去斜阳外，惟有寒烟衰草多。
冬日返语溪舟中即景·其二
作者：仰蘅
朝代：清

几点栖鸦缀老桑，数丛枯苇映寒塘。一年又是冬将尽，风送孤帆到女阳。
思天台歌
作者：仰蘅
朝代：清

思天台，巍巍高矗四万八千丈，直接青天何高哉！气象磅礴倾五岳，烟云缥缈连蓬莱。岩坳涧曲著我一茅舍，吾将绝俗长往啸咏而徘徊。跨石梁之夭矫，睨瀑布之喧豗。但见叠翠层青，远近相拱揖。奔虹走雪，高下争流急。琼台斜通双阙道，瑶峰远映赤城色。夜半天鸡鸣，沧溟日欲出。光芒万缕朝曦升，颓然一醉扶桑霱。山中胜状难穷搜，仙之居兮神之游。司马一去已千载，瞻白云兮心悠悠。人间不觉羲娥迅，灵境千年才一瞬。君看刘、阮出桃源，世运几番更正闰。玉京有洞迷荒榛，中藏日月秋复春。石扉訇以乍启，仙都迥以无垠。紫鸾吹笙玄鹤舞，银堂瑶室多宫府。神苗异药葱茜连陇畦，人家花竹相望成村坞。愿向真官乞取閒，田圃灌木耘芝终此土。遐游物表以忘情，出入有无一今古。我思天台心魂劳，往往飞梦凌霞档。何当践莓苔援萝葛，一瓢一杖手自操，探幽访邃穷嶕峣。
首夏诸客见过山房次项丈秋子韵
作者：仰蘅
朝代：清

从教庭草翠如葱，闭户惟依一亩宫。池水乍添鱼意乐，林深未密鸟声通。茶烟著竹成轻霭，琴响和云入远空。喜得联翩词客至，好追莲社结山中。
东山
作者：仲弘道
朝代：清
体裁：五言绝句

未得登临兴，东山忆远游。聊从桐水畔，指点话林丘。
史山
作者：仲弘道
朝代：清
体裁：五言绝句

闻说来青室，开轩对史山。可怜芳草遍，不见燕飞还。
宋公主墓
作者：仲弘道
朝代：清
体裁：五言绝句

深宫常匿影，遗冢任刍荛。花月年年在，芳魂不可招。
显灵庙
作者：仲弘道
朝代：清
体裁：五言绝句

三月花开日，空山正寂寥。神官原有祠，村社走渔樵。
桐棺冢
作者：仲弘道
朝代：清
体裁：五言绝句

仙人曾羽化，巾氅葬桐棺。无复寻遗葬，空悲宿草寒。
殳山
作者：仲弘道
朝代：清
体裁：五言绝句

无复仙翁在，谁同云往还。月明千里白，长祗望殳山。
洗药井
作者：仲弘道
朝代：清
体裁：五言绝句

山色傍霞红，峰头水气融。怪来能疗疾，遗药在泉中。
潮音院
作者：仲弘道
朝代：清
体裁：五言绝句

兰若依长林，潮生一院音。非关湖海近，梵响夹鸣禽。
王家山
作者：仲弘道
朝代：清
体裁：五言绝句

垒土成魁父，悠然境外山。我从山上过，牧笛破霞还。
甑山
作者：仲弘道
朝代：清
体裁：五言绝句

谁家遗巨甑，突兀俯林丘。经岁无人到，烟云自去留。
藏兵坞
作者：仲弘道
朝代：清
体裁：五言绝句

此地战场遥，忠魂尚未消。年年风雨夜，燐火至今烧。
晚游沙洲寺
作者：仲承述
朝代：清

古寺萧然近翠微，寻幽日暮叩禅扉。闲云似欲分僧坐，夕露无端蘸客衣。四壁琉璃融慧性，一函贝叶发清机。适从会得空中意，悔逐红尘事事非。
途次即景
作者：仲永檀
朝代：清

雨余秋色满林丛，揽辔遐观四望同。柳惹青苔身并绿，柿沾白露叶初红。远山牧笛横牛背，近水芦花拂马騣。薄暮荒村聊对酒，一弯新月透帘栊。
崇庆牧常公殉节诗
作者：仲贻桂
朝代：清

书生报国重边疆，意气临戎转激昂。烈士曾闻裹马革，诗人合祀浣花堂。丹心己向戈铦死，青史安知姓字香。此日九原料无恨，圣朝莫敢不来王。
夏夜露坐
作者：任丽金
朝代：清

偶傍疏篱坐，罗襟怯露滋。时将团扇隔，不许月明知。
月夜闻雁
作者：任丽金
朝代：清

独坐南窗下，初晴月倍明。云中新雁唳，却作故乡声。
记梦
作者：任丽金
朝代：清

梦绕双亲膝，牵衣话正长。鸡声惊觉后，依旧在他乡。
题家书后
作者：任丽金
朝代：清

一别双亲半载馀，平安只接数行书。离怀欲向花笺写，写到相思字却无。
塞外九日
作者：任举
朝代：清

萧萧匹马走荒郊，揽辔龙堆与倍豪。万里烟销虚壁垒，一身霜染旧征袍。黄河水势浮秋色，瀚海风声度远涛。天末萧条谁送酒，乡关回首忆登高。
将百骑至乌兰乌素破贼马上口占
作者：任举
朝代：清
体裁：七言绝句

狼啸猿啼卷旆旌，黄昏驱马破酋营。百夫谩道能探穴，草木争为十万兵。
晚渡黄花湾
作者：任举
朝代：清
体裁：五言律诗

谁道归装薄，还留一剑横。嘶风来匹马，闭月见孤城。人道寒溪影，钟传晚寺声。解鞍何处是，小犬吠柴荆。
登固原鼓楼
作者：任举
朝代：清
体裁：七言律诗

高阁凌空四面开，登临天际独徘徊。崆峒倚剑城南峙，瀚海连云塞北来。比户尧封声教达，微躯匏系鬓毛摧。属西未报犁庭捷，万里还听画角哀。
秋夜出塞
作者：任举
朝代：清

故国迷离梦里秋，几重山水几重愁。宁辞齧雪同苏武，肯为飞鸢念少游。首蓿饱嘶天驷马，酪浆渴饮月氐头。徘徊不减筹边虑，岂有勋名后代留。
穷荒晚眺
作者：任举
朝代：清
体裁：七言律诗

独立苍茫望欲穷，一声云影送飞鸿。孤踪缥缈寒烟外，万象萧森夕照中。塞马嘶残青海月，戎衣吹破雪山风。百年身世终何补，天地飘飘任转蓬。
长城关秋望
作者：任举
朝代：清
体裁：七言律诗

长城关上值新秋，草白沙明一望收。万叠云山争出塞，十年心事独登楼。时平未便忘飞将，俸薄犹堪作醉侯。极目苍茫归去晚，何人不起故乡愁。
木塔寺
作者：任侗
朝代：清

浮图传说建开皇，木塔巍于柱石坊。一粒可真凝佛骨，九层还似巩仙房。尉迟昔已迁麟阁，迦叶今犹认鸽王。试问回澜劫几许，巍然独峙鲁灵光。
善哉行
作者：任元祥
朝代：清

人生太难，车摧马烦。今日相对，皆当尽欢。泛舟五湖，风波万端。上山采薇，虎视眈眈。身受国恩，披发佯狂。愧无豫让，以报赵襄。密雪闭门，饥寒苦侵。妻子相对，难与论心。悲歌慷慨，惟有友朋。月落乌啼，旭日方升。
寄侯朝宗
作者：任元祥
朝代：清

雪苑春阴度玉珂，大梁公子倚雕戈。市无朱亥经过少，客有于期慷慨多。落日千家翻白羽，桃花三月走黄河。风流江左遥相忆，潦倒尊前有放歌。
偶题
作者：任兆麟
朝代：清

一从故人别，想念勿经岁。径草含微馨，林月生空籁。欲往访元踪，寒山白云外。
初冬宿二林居夜起走笔简秋士
作者：任兆麟
朝代：清

朔风惨凛寒更逼，残叶萧萧砌阶积。揽衣起步月初上，寥天夜气澄虚白。予怀浩浩何所营，月影徘徊如有情。板桥南畔无家客，谪弃人间处士星。
古意
作者：任兆麟
朝代：清

裁树莫裁柳，种花莫种莲。杨柳春风赠离别，芙蓉秋水空婵娟。长板桥头游冶子，攀条把作珊瑚鞭。绿波南浦红妆女，花中惊起鸳鸯眠。秋来杨柳不堪折，莲子房空更可怜。
宿明瑟园同黄五潢作
作者：任兆麟
朝代：清

山翠罨檐流，溪光入户浮。一林花影静，人在月中楼。
弹子矶
作者：任兆麟
朝代：清

浈江江流江石绕，石形瑰特凌苍昊。书堂百里越观音，两岩已似来蓬岛。更有厜㕒弹子矶，天工不一呈奇巧。矶下澄潭集渔网，矶旁缕络？灵草。陡然削壁绝攀跻，猿猱力穷况麑䴠。风雨不来昼亦阴，叠叠云烟欻如扫。上有乳窦量深凹，周遭如月形珥抱。相传乾符孽盗试弹丸，弹成石的同天造。我来板船此暂经，探奇揽胜情何了。篙师邪许下前滩，仰视月光已皎皎。
弹子矶
作者：任兆麟
朝代：清
体裁：古风

浈江江流江石绕，石形瑰特凌苍昊。书堂百里越观音，两岩已似来蓬岛。更有厜㕒弹子矶，天工不一呈奇巧。矶下澄潭集渔网，矶旁缕络�灵草。陡然削壁绝攀跻，猿猱力穷况麑䴠。风雨不来昼亦阴，叠叠云烟欻如扫。上有乳窦量深凹，周遭如月形珥抱。相传乾符孽盗试弹丸，弹成石的同天造。我来板船此暂经，探奇揽胜情何了。篙师邪许下前滩，仰视月光已皎皎。
彭园即事呈二林先生
作者：任兆麟
朝代：清

雨歇天初霁，间园翠满庭。片云空际落，好鸟静中听。以我得无得，相于形所形。行藏了不异，楼角晚山青。
拟唐人春宫曲
作者：任兆麟
朝代：清

景阳钟起散宫鸦，星斗疏明淡月斜。碱十六窗春树满，晓莺啼过碧桃花。
携蒋子山塘访石道人
作者：任兆麟
朝代：清

山居秋正宜，人意与之适。行行访道侣，为叩长生诀。霁雨散清晖，高峰出秀骨。日夕苍烟生，冥心栖石窟。
江上歌送罗台山归江右
作者：任兆麟
朝代：清

君住浙江南，君来浙江北。吹篪久作吴门客，君今飘然向南归。目送孤鸿江上飞，孤鸿影落秋江冷，去去烟波买钓艇。
秋夜独坐
作者：任兆麟
朝代：清

处世虽等伦，静躁各殊寓。茅斋殊萧寂，布褐安吾素。石涧泻寒泉，花径泫清露。悠悠天宇空，秋声在高树。
送陈十五毓咸之江宁试
作者：任兆麟
朝代：清

离亭叶落雁声哀，人去金陵鬓渐催。灞岸漫挥王粲泪，汉廷应荐长卿才。南临石阙秋云迥，北接江天夕照开。六代故宫禾黍外，高吟独上雨花台。
重九后溪南采杞菊追和张永夫
作者：任兆麟
朝代：清

杪秋物候变，霜寒悴草木。生人多所营，岁月嗟已促。间行绕溪南，沿流有杞菊。可以制颓龄，采之不满匊。所愿诚非奢，有得已盈欲。缅维锄茅人，此焉亦可托。
金铜仙人辞汉歌
作者：任兆麟
朝代：清

汉皇曾读《南华》第一篇，却慕吸风饮露姑射之神仙。神仙台起建章里，高悬铜盘金茎于寥廓之中天。和琼膏，壑灵液，九转丹成，一朝形释。白露兮渺渺，秋风兮寂寂。茂陵剩有土花碧，盘底铜人真仙客。日惨澹兮无光，风悲号兮多苦。南望九疑之野潇湘之浦，湘水深兮无极，长此恨兮终古。噫嘻乎长吁，铜折兮神不可折，车偈兮斑斑渍血。凄凉兮谁诉，惟照古时之朗月。灞陵天远水呜唈，秋雁年年影萧瑟。
挽郭嵩焘联
作者：任光楚
朝代：清
体裁：联

忠信贳华夷，绝域输忱，酌酒犹为令公寿；声名溢朝野，急流勇退，还山竟遂邺侯高。
游鹊山院赠蹇修上人
作者：任克溥
朝代：清

偶来寻古寺，雨后得余清。漠漠人烟外，泠然一磬鸣。禅床随处稳，秋草就阶平。只恐深山去，云霞隔几层。
关外
作者：任兰枝
朝代：清

路出南关外，真成万里行。野花明绣节，山鬼辟龙旌。原隰通周索，风烟接汉营。欢呼听彝目，天意为销兵。
古意
作者：任兰枝
朝代：清

江上露华湿，楚山青桂寒。洞庭宿云里，瑶瑟闻哀弹。木兰湘娥棹，芙蓉羽人冠。南行饲朱鸟，折尽金琅玕。
复移旧寓呈蘅皋叔
作者：任兰枝
朝代：清

万间已作三年庇，再徒还从旧日居。回首正如身作客，入门真讶是吾庐。携来鸡犬浑知路，载后图书不满车。惭愧主人迎问讯，玉堂清兴近何如。
复移旧寓呈蘅皋叔
作者：任兰枝
朝代：清
体裁：七言律诗

万间已作三年庇，再徙还从旧日居。回首正如身作客，入门真讶是吾庐。携来鸡犬浑知路，载后图书不满车。惭愧主人迎问讯，玉堂清兴近何如。
大相岭
作者：任兰枝
朝代：清

肩舆历峻坂，力尽得跻攀。冰雪明孤岭，风云暗百蛮。地应雄剑阁，天已近阳关。旧说南征相，兵戈驻此间。
宿剑关
作者：任兰枝
朝代：清

斜日下荒原，驱车宿剑门。寒山风落石，残夜虎窥村。断续京华梦，凄清独客魂。古来设险地，兴败共谁论？
巴州
作者：任兰枝
朝代：清

深院严扃尽日闲，一年花事已全删。情同笼鸟难舒翼，行似枯僧正闭关。万里烟波通峡水，连朝云雾失涂山。故园遥在春江畔，那得扁舟纵往还。
旧井
作者：任兰枝
朝代：清

新井开露桃，旧井土花湿。新井繘银瓶，旧井瓶不入。新井苦水甘，旧井甘水涩。君看旧时井，亦似新来汲。
武侯祠
作者：任兰枝
朝代：清

丞相祠堂沔阳浒，桧柏森森铁干古。行人指点定军山，月黑天阴闻战鼓。三分炎祚鼎终存，万马中原气已吞。五丈原头将星落，此间终古藏忠魂。泱漭寒流向东去，霜郊豁见平芜路。南通剑阁北褒斜，想见当年运筹处。我来下马拜荒丘，三代而还第一流。绵竹战馀瞻尚死，一门忠烈壮千秋。
潼关
作者：任兰枝
朝代：清

昔年冲雪出潼关，归路重看势险艰。岳色迥临青嶂外，黄河直下白云间。曾闻司马婴城哭，谁救中原战血殷。揽辔时当烽燧息，村烟社鼓破愁颜。
乡思
作者：任其昌
朝代：清

豺虎飞腾日，乾坤战伐余。归心悬井里，生计失樵渔。西海犹传箭，东军敢射书。安危关大计，天意定何如。东道王师至，豪华误将才。秋风空按剑，春色病登台。雨雪旌旗暗，梯冲郡国开。凄凉三辅地，处处长蒿莱。天长三秦祸，人摧万里城。悲风号大树，冷月照危旌。竟夺全军气，何曾小敌轻。遗民过二曲，飘洒泪纵横。
乡思·其一
作者：任其昌
朝代：清

豺虎飞腾日，乾坤战伐余。归心悬井里，生计失樵渔。西海犹传箭，东军敢射书。安危关大计，天意定何如。
乡思·其三
作者：任其昌
朝代：清

天长三秦祸，人摧万里城。悲风号大树，冷月照危旌。竟夺全军气，何曾小敌轻。遗民过二曲，飘洒泪纵横。
乡思·其二
作者：任其昌
朝代：清

东道王师至，豪华误将才。秋风空按剑，春色病登台。雨雪旌旗暗，梯冲郡国开。凄凉三辅地，处处长蒿莱。
冬夜杂咏
作者：任其昌
朝代：清

莫笑微云滓太虚，粼粼清水总无鱼。敢言西子真殊色，也道《南华》是僻书。漱石枕流存慧解，别风淮雨听钞胥。人生只有忘机好，黑白分明计便疏。素衣京洛染淄尘，百岁谁全不涅身。长坂秋兰庸作佩，小山丛柱枉留人。清风月白原无价，鹤怨猿啼信有因。试听商颜《采芝曲》，可怜黄绮未称臣。
冬夜杂咏·其一
作者：任其昌
朝代：清

莫笑微云滓太虚，粼粼清水总无鱼。敢言西子真殊色，也道《南华》是僻书。漱石枕流存慧解，别风淮雨听钞胥。人生只有忘机好，黑白分明计便疏。
冬夜杂咏·其二
作者：任其昌
朝代：清

素衣京洛染淄尘，百岁谁全不涅身。长坂秋兰庸作佩，小山丛柱枉留人。清风月白原无价，鹤怨猿啼信有因。试听商颜《采芝曲》，可怜黄绮未称臣。
唐仓道中望花石山
作者：任其昌
朝代：清

幽壑散曙色，寒烟开远汀。清澜卷白石，水激风泠泠。北上得平陆，孤村道所经。衰柳堕黄叶，晚花生微馨。南山独磊砢，百里罗高屏。近瞩烟漠漠，远眺云冥冥。作势欲飞去，屈蟠虬龙形。初日升海峤，雾散天容青。岧峣视吴岳，未始相径庭。植基不得地，吾谂诮山灵。
夜坐书怀
作者：任其昌
朝代：清

昔贤在穷居，忧乐同天下。小人志温饱，气量不可假。乾坤含疮痍，安得常萧洒。铅刀贵一割，何用轻注瓦。婉娈入歧途，立身惭大雅。寄言轩冕客，营营何为者。微雨洒轻尘，春郊送远瞩。草木有生意，萋然变微绿。吾心本澹荡，胡乃自局束。倚杖数过鸟，缘源寻水曲。即事自萧洒，何必更秉烛。世路有夷险，知足庶无辱。日暮复归来，围镫煮醽醁。
夜坐书怀·其一
作者：任其昌
朝代：清

昔贤在穷居，忧乐同天下。小人志温饱，气量不可假。乾坤含疮痍，安得常萧洒。铅刀贵一割，何用轻注瓦。婉娈入歧途，立身惭大雅。寄言轩冕客，营营何为者。
夜坐书怀·其二
作者：任其昌
朝代：清

微雨洒轻尘，春郊送远瞩。草木有生意，萋然变微绿。吾心本澹荡，胡乃自局束。倚杖数过鸟，缘源寻水曲。即事自萧洒，何必更秉烛。世路有夷险，知足庶无辱。日暮复归来，围镫煮醽醁。
大王山
作者：任其昌
朝代：清

黑水之北山崷崒，阴岑遮回半边日。孤根低蟠地底深，方顶高耸云间出。暮色入林生黯黪，阳光满野转萧瑟。棱棱白石砺锋铓，惨惨黑纹傅髹桼。岂有藤萝缀长蔓，更无楂栗垂秋实。鬼神呼雨峰峦重，魍魉啸风崖壑溢。我行其下畏窅窱，人迹未逢增懔慄。径途在眼又辙迷，隶子攒眉愁路失。涧水曲注走蛇蚓，峡角束窘罗梏桎。最忧棘茨能破肌，为陷坑阱屡屈膝。负耒不见收野芋，登梯谁与割崖蜜。扪参历井古所难，履险乘危兹未毕。仙药旧闻采方壶，天池行且窥太乙。滈沣鄠杜不汝容，寂寂孤云闭石室。
庙儿岭
作者：任其昌
朝代：清

岭云横高天，石气青濛濛。暮色苍然至，万壑生阴风。跻攀千万仞，绝顶谁能穷。迂路至山脊，下视幽谷重。涧流怒奔峭，水石相撞舂。两山挟之走，攫拿飞双龙。秋树莽交叉，密竹森横纵。三五见聚落，惨澹茅茨空。注坡辗露草，蓦涧踏霜矼。巨石蹲当路，磊磊垂元熊。翘首见新月，悬挂苍厓东。旅栖尚何处，暝色逾昏蒙。谷口清风寺，市墟抱危峰。脱骖晚饭罢，倚枕听僧钟。
读史杂感
作者：任其昌
朝代：清

令史兰台绝妙辞，燕然终欲树丰碑。雄风为震葡萄塞，《小雅》应歌《杕杜》诗。岂有天心归白帽，谁怜地角望朱旗。凤林鱼海皆王土，莫遣苍生尽泪垂。北庭寒月夜临关，回望烟尘一惨颜。《禹贡》不通蒲类海，尧封欲弃贺兰山。尚闻虏帐擒生远，曾是将军奏凯还。可惜如丝天际水，年年流血到人间。甲马飞腾压陇东，大旗落日动苍穹。千军榆塞犹排阵，十载天山未挂弓。岂有班超护西域，翻教师旷验南风。男儿不负封侯骨，合有忠勤慷慨中。北平飞将旧登坛，新息雄威老据鞍。王气山川应未歇，人才今古欲同看。云鹏未见抟风起，铤鹿翻愁走险难。地老天荒须努力，未妨亡命有彭韩。
读史杂感·其一
作者：任其昌
朝代：清

令史兰台绝妙辞，燕然终欲树丰碑。雄风为震葡萄塞，《小雅》应歌《杕杜》诗。岂有天心归白帽，谁怜地角望朱旗。凤林鱼海皆王土，莫遣苍生尽泪垂。
读史杂感·其三
作者：任其昌
朝代：清

甲马飞腾压陇东，大旗落日动苍穹。千军榆塞犹排阵，十载天山未挂弓。岂有班超护西域，翻教师旷验南风。男儿不负封侯骨，合有忠勤慷慨中。
读史杂感·其二
作者：任其昌
朝代：清

北庭寒月夜临关，回望烟尘一惨颜。《禹贡》不通蒲类海，尧封欲弃贺兰山。尚闻虏帐擒生远，曾是将军奏凯还。可惜如丝天际水，年年流血到人间。
读史杂感·其四
作者：任其昌
朝代：清

北平飞将旧登坛，新息雄威老据鞍。王气山川应未歇，人才今古欲同看。云鹏未见抟风起，铤鹿翻愁走险难。地老天荒须努力，未妨亡命有彭韩。
夜泊
作者：任又班
朝代：清
体裁：七言绝句

夹岸阴岩暗薜萝，鹧鸪拍拍拂船过。殷勤唤客且须住，十八滩前风浪多。
平望道中
作者：任大椿
朝代：清

出郭星已阑，解缆潮将歇。烛灭蒲塘深，去棹何忽忽。宿酒破余酲，西风吹残月。乍别易怀人，欲寐屡搔发。如何将客心，一棹雨丝白。
春日柬怀王叔华
作者：任大椿
朝代：清

咫尺山河见面疏，游情空似马相如。怀人夜雨搔双鬓，孤馆桃花到尺书。赠我明珠藏锦箧，知君归梦在园蔬。芳洲拟送江南棹，更向春风问起居。
晚泊江口登燕子矶
作者：任大椿
朝代：清

近暝泊回渚，舍楫步山陬。过寺地逾旷，近壁矶忽遒。岩寂语易喧，日邃声如留。船火乍通陆，夜渔忘故洲。初至俯近林，既定闻远流。落月与江邈，去去神夷犹。持此荡尘虑，延伫情悠悠。未谢秣陵境，飒然惊暮秋。愿延阮公屐，领此山林幽。
杂诗
作者：任大椿
朝代：清

驾言游广陌，楼观何煌煌。飞甍倒薤垂，反宇阴虬翔。文绮交四隅，玉垒罗中央。交错尽三爵，起致丈人行。朝暮异今昨，襟带成参商。愁人易为乐，短歌亦能长。毋辞桂醑倾，继以兰膏光。香檀拨冰柱，春醪炙柔簧。乐阕众宾散，起瞻天雨霜。伯牙师成连，神契良独难。移以寥廓情，置诸惝恍闲。遂抚白玉轸，俯仰时一弹。孤桐自有调，大海自有澜。愿言心所契，忽复忘其端。乐苑工笙竽，应节舞七盘。朱弦秘不发，中心自盘桓。
杂诗·其一
作者：任大椿
朝代：清

驾言游广陌，楼观何煌煌。飞甍倒薤垂，反宇阴虬翔。文绮交四隅，玉垒罗中央。交错尽三爵，起致丈人行。朝暮异今昨，襟带成参商。愁人易为乐，短歌亦能长。毋辞桂醑倾，继以兰膏光。香檀拨冰柱，春醪炙柔簧。乐阕众宾散，起瞻天雨霜。
杂诗·其二
作者：任大椿
朝代：清

伯牙师成连，神契良独难。移以寥廓情，置诸惝恍闲。遂抚白玉轸，俯仰时一弹。孤桐自有调，大海自有澜。愿言心所契，忽复忘其端。乐苑工笙竽，应节舞七盘。朱弦秘不发，中心自盘桓。
泛舟城北入山水深处
作者：任大椿
朝代：清

扬舲展佳兴，回望石首城。路回状频变，意惬迹反轻。入峡若无地，过壁湍渐平。驰情眺绝岛，已发疑未行。凉飙过两岩，空翠微有声。潺湲忽在上，仰见大壑横。深溪晓逾静，咳嚏皆分明。密竹转孤棹，初日淡已盈。回舻返旧渚，历历想所经。夙耽谢公癖，逸境终难名。
白马篇
作者：任大椿
朝代：清

少年气概雄，坎壈亦因之。亲旧为我谋，直视无一辞。别有不移志，不敢生余思。顾马马头昂，为我穷四垂。万里何足虞，尺步良易歧。心忌不能下，能下才愈奇。自谓探榆塞，安知入焉支。按辔不轻入，久立审所疑。开弧听朔风，侧见阴山低。虑定神乃纵，一往谁复羁。彼亦羽林客，上下从我驰。乃知自立者，何取骄人为。少年无深谋，休用此骁骑。
真州道中望瓜步诸山
作者：任大椿
朝代：清

晨光薄晴霭，鼓枻玩清涟。小因风湍息，递望瓜洲山。不惜邈难见，易见姿不妍。低峰看易尽，独爱峰际天。中流乍回首，杳渺真州烟。展眺不难竟，拥楫思绵绵。
浪淘沙·莺
作者：任安士
朝代：清

绿到柳丝间，便已绵蛮。猜来语有许多般。似说流光飞电逝，一霎春残。有酒有双柑。尽著追欢。雨偏容易日偏难。宛与林花同命薄，只遇春寒。
七夕
作者：任崧珠
朝代：清

银河明明影欲泻，微凉飒飒初秋夜。共道天孙会佳期，金盆玉斝陈花下。东家少妇乞智慧，西家儿郎乞富贵。隔院微闻喧笑声，此时侬亦临阶砌。阶前再拜谆谆祷，不乞荣华不乞巧。神仙若问意何求，但愿朱颜长久好。
夜坐
作者：任崧珠
朝代：清

风颤花枝月满庭，逼人凉气冷银屏。清心欲取瑶琴弄，怕有云间鹤驻听。揽衣起坐听残更，竹影摇窗夜气清。悄对一瓶红菡萏，挑镫检韵到天明。
夜坐·其一
作者：任崧珠
朝代：清

风颤花枝月满庭，逼人凉气冷银屏。清心欲取瑶琴弄，怕有云间鹤驻听。
夜坐·其二
作者：任崧珠
朝代：清

揽衣起坐听残更，竹影摇窗夜气清。悄对一瓶红菡萏，挑镫检韵到天明。
寄怀
作者：任崧珠
朝代：清

辛苦赋从征，秋风细柳营。愧侬闺阁里，剩有梦魂惊。明月照幽幌，新凉袭素襟。怀君无限意，静院更闻砧。
寄怀·其一
作者：任崧珠
朝代：清

辛苦赋从征，秋风细柳营。愧侬闺阁里，剩有梦魂惊。
寄怀·其二
作者：任崧珠
朝代：清

明月照幽幌，新凉袭素襟。怀君无限意，静院更闻砧。
悼鹦鹉
作者：任崧珠
朝代：清

一卷《金经》忏不成，再生惟愿莫聪明。可怜寂寞秋槐院，无复帘前唤茗声。聪明文采定非宜，幻质迷离我亦痴。愁对花阴坟一撮，海棠如梦雨如丝。
悼鹦鹉·其一
作者：任崧珠
朝代：清

一卷《金经》忏不成，再生惟愿莫聪明。可怜寂寞秋槐院，无复帘前唤茗声。
悼鹦鹉·其二
作者：任崧珠
朝代：清

聪明文采定非宜，幻质迷离我亦痴。愁对花阴坟一撮，海棠如梦雨如丝。
春日偶作
作者：任崧珠
朝代：清

底事年来百不宜，一春常是病支离。身如中酒频投枕，事尽无聊并废诗。白日多从閒里度，朱颜暗向镜中移。幽怀无奈偏相触，满箔春蚕正吐丝。
有示
作者：任崧珠
朝代：清

疏疏烟柳集昏鸦，曲曲雕栏映月斜。莫向楼头吹玉笛，有人清思在梅花。
渔翁
作者：任崧珠
朝代：清

露满清江月满天，得鱼换酒乐陶然。孤篷惯向芦花泊，一任飞霜点鬓边。
登楼
作者：任崧珠
朝代：清

看山不用出层城，几度登临爱薄晴。云带晚霞无定色，蝉吟夕照有馀声。疏篱木槿娟娟艳，极浦沙鸥点点明。笑我题诗无健笔，倚栏敲句愧难成。
送王氏侄妇归里
作者：任崧珠
朝代：清

深闺欣聚首，宛作竹林看。此日孤舟别，关河路渺漫。提携儿女小，郑重雪霜寒。不信相逢易，翻怜判袂难。
雨窗即事
作者：任崧珠
朝代：清

镇日绵绵雨，閒愁脉脉生。痴云浓有影，野水静无声。笋老穿篱瘦，梅肥落地轻。翻怜蛙两部，著意向人鸣。一径林花落，柴门昼掩关。窗深慵点笔，楼窅好看山。得句夸娇妹，拈诗课小鬟。不嫌连日雨，赢得数朝閒。
雨窗即事·其一
作者：任崧珠
朝代：清

镇日绵绵雨，閒愁脉脉生。痴云浓有影，野水静无声。笋老穿篱瘦，梅肥落地轻。翻怜蛙两部，著意向人鸣。
雨窗即事·其二
作者：任崧珠
朝代：清

一径林花落，柴门昼掩关。窗深慵点笔，楼窅好看山。得句夸娇妹，拈诗课小鬟。不嫌连日雨，赢得数朝閒。
龙溪署中登准提阁次韵
作者：任崧珠
朝代：清

强邀女伴上层楼，万叠云山望里幽。共喜岚光添粉本，肯因柳色感云浮。垂纶我羡姜诗鲤，扣角谁歌宁戚牛。傍晚钟声听隔院，吟成馀兴尚难休。一声清磬又登楼，倚遍栏杆客思幽。望远却嫌云树蔽，看山最爱夕阳浮。渔歌隐约溪边艇，牧笛横欹陇上牛。同是平生好吟癖，新诗酬唱不能休。
龙溪署中登准提阁次韵·其一
作者：任崧珠
朝代：清

强邀女伴上层楼，万叠云山望里幽。共喜岚光添粉本，肯因柳色感云浮。垂纶我羡姜诗鲤，扣角谁歌宁戚牛。傍晚钟声听隔院，吟成馀兴尚难休。
龙溪署中登准提阁次韵·其二
作者：任崧珠
朝代：清

一声清磬又登楼，倚遍栏杆客思幽。望远却嫌云树蔽，看山最爱夕阳浮。渔歌隐约溪边艇，牧笛横欹陇上牛。同是平生好吟癖，新诗酬唱不能休。
寿表兄王一如明经七十
作者：任敦爱
朝代：清

明月千寻霄汉迥，乔松百尺薜萝牵。经师伏氏奇龄迈，学海文中世业传。庭院芝兰初馥郁，门墙俊顾早联翩。君家夙擅长生术，缑岭笙吹好拍肩。大挠纪日文徵亥，古锦囊诗岁在辰。较艺曾遭青眼夺，论交弥觉白头新。多君席帽追词客，笑我芒鞋作野人。击壤歌谣真率意，愿随飞舄步芳尘。
寿表兄王一如明经七十·其一
作者：任敦爱
朝代：清

明月千寻霄汉迥，乔松百尺薜萝牵。经师伏氏奇龄迈，学海文中世业传。庭院芝兰初馥郁，门墙俊顾早联翩。君家夙擅长生术，缑岭笙吹好拍肩。
寿表兄王一如明经七十·其二
作者：任敦爱
朝代：清

大挠纪日文徵亥，古锦囊诗岁在辰。较艺曾遭青眼夺，论交弥觉白头新。多君席帽追词客，笑我芒鞋作野人。击壤歌谣真率意，愿随飞舄步芳尘。
题许士隽先生桃源图照
作者：任敦爱
朝代：清

金陵老叟康且寿，背井离乡避流寇。意气忼慨独自如，为我覶缕述所觏。云自湖广惊烽烟，烽烟流照彻江边。钟山崚嶒忽破碎，石头陷没城空坚。桃叶渡头血流赤，秦淮河内尸连骈。此身自问无生理，鸡号汤火鱼釜底。伺隙兼旬由窦出，一家数口来逃此。此间地僻境最幽，黄发垂髫共欣喜。桑麻掩映鸡犬喧，武陵仙境殊相似。我闻此语重躇踟，适君持画来索诗。诗情即在眼前取，为君详述老叟词。如君意兴逸且野，好景一一为君写。山青水碧桃花红，一笑门外烟尘空。
白露园
作者：任文华
朝代：清

曲槛澄潭侧，泉声晓夜闻。竹烟遮午日，山色织秋雯。池静留孤月，人闲对片云。沧洲原不远，可许与平分。
题画
作者：任星客
朝代：清
体裁：七言绝句

聊抒幽思写知希，只合林隈与石矶。赖有骚人纫作佩，与君臭味不相违。
岳忠武王旧战场
作者：任映垣
朝代：清

寻芳侧帽行南部，百合场边地势开。猿鹤有情秋正老，储胥无垒迹难灰。浮云影卷三军去，木叶声酣万马来。村畔牧童横短笛，精忠说罢说奸回。
祝英台读书处
作者：任映垣
朝代：清

红紫秋花浥露开，读书台畔一徘徊。早逢木叶潇潇下，何处吟魂冉冉来。粉蝶双飞还似舞，罗裙五色未全灰。壁间剩有相思句，拂藓搜寻那忍回。
临江仙·暨阳道中
作者：任曾贻
朝代：清

断雁西风古驿，暮烟落日荒城。乍来江馆驻宵程。砧声今夜月，灯影昔年情。拂晓片帆欲去，一川流水泠泠。蜻蛉如叶划波轻。乱愁高下树，飞梦短长亭。
百字令·立春前一日寄怀储文滆津
作者：任曾贻
朝代：清

短蓬听雨，共江干秋晚，几番潮汐。不道烟帆分别浦，一水迢迢长隔。贳酒当垆，敲诗午夜，弹指成今昔。双鱼何处，飘摇尺素难觅。又是雪霁明窗，炉温小阁，残腊余今夕。想到南枝初破蕊，一点新春消息。稳卧湖林，鬓丝无恙，肯便闲吟笔。甚时花底，玉尊同醉春碧。
宜兴粥赈告成酬神戏台联
作者：任某
朝代：清
体裁：联

为善须真，若教羃面登场，徒成假傀儡；食贫何害，试看关粮泼粥，终有好团圆。
口占示妹
作者：任浣花
朝代：清

痛别椿庭近六年，茕茕母女问谁怜。回思雪案牵衣处，教诵《毛诗》第一篇。
烛影摇红·丰台看芍药
作者：任淑仪
朝代：清

流转韶光，早红药翻阶时节。名花盛处说丰台，竟游人如织。因见和风丽日。也乘闲、兴寻芳陌。看来铺锦，望去蒸云，花光欲滴。羡杀轻盈，嫣红嫩紫同娇白。梭巡小步绕雕栏，衣袂幽香袭。随宦喜依亲膝。得□高、赏春城色。故园此际，绮阁纷披，还堪遥忆。
金菊对芙蓉·送茹廷弟就婚广陵
作者：任淑仪
朝代：清

膝下承欢，闺中咏絮，廿年朝夕相依。忽骊歌早唱，雁序分飞。喜心翻与离情并。送尔去、诗赋关雎。玉镜台前，好濡彩笔，学画蛾眉。遥念博议成时。更闲情逸兴，斑管频挥。把竹西佳丽，尽入新词。偕归官舍应非远，双亲爱、佳妇佳儿。深闺阿姊，顿添良友，分韵传卮。
挽郭嵩焘联
作者：任湘杰
朝代：清
体裁：联

以敬信服夷蛮，以清廉率僚属，以经义陶国家人才，立德立功立言，不朽古今三事备；于遭逢征有守，于疑谤见率真，于退休示深沉学问，知微知章知止，当与广受二疏齐。
哭陈定生
作者：任源祥
朝代：清
体裁：五言排律

天道一何远，夺吾陈仲弓。典型忽已替，志义更谁同。忆昔文章盛，相资气谊隆。先民推李郭，后进说褒融。清议排群小，危言仗数公。司徒神采毅，上舍羽毛丰。厨顾名流辈，龙鸾国士风。节由贞母峻，德自隐君崇。疾恶元成性，防微实有功。祸机乘间发，世变涉途穷。消长波涛里，存亡险阻中。冯生如束湿，吾党尽飞蓬。硕果人还在，灵光数未终。铜官秋色静，阳羡晓云空。默坐书千卷，论诗酒百筒。忘年为倡和，推分略愚侗。得句成欣赏，翻经赖折衷。狂夫惭阮籍，老友识王戎。庭训高宗匠，家声擅国工。祇今瞻仰失，歌阕涕沾胸。
赠侯彦窒
作者：任源祥
朝代：清

遂尔持鸡絮，仍然得凤毛。多闻光世及，如见？吾曹。问字篝镫苦，传经阀阅高。梁园千载事，今又属枚皋。
赠侯方域
作者：任源祥
朝代：清
体裁：古风

有客自梁园，薄游千里来。举手揖故人，下马拂远埃。同调诚匪易，相逢述中怀。我友并宴集，良夜相追陪。开筵飞羽觞，璀璨列九徽。诸伶按节歌，丝竹清且悲。参横斗复转，霜露涂阶墀。君有慷慨情，今昔多所哀。黄鹄绝四海，羽翮何差池。咏彼《西园》诗，心焉难奋飞。
赠史遵之
作者：任源祥
朝代：清
体裁：古风

涉江采芙蓉，日暮不盈匊。念子好芳草，栖迟水中宿。中有双鸳鸯，羽毛纷沃若。知君无嫌猜，相随傍君屋。
赠陈维崧
作者：任源祥
朝代：清
体裁：古风

灼灼幽兰花，馨香不自持。昂昂千里驹，终当任驱驰。寒暑相代谢，岁用各有时。譬彼齐纨扇，当春复光辉。华堂列高烛，清夜相追陪。鸡鸣驾言别，俯仰各赋诗。江汉东南流，浮云西北飞。愿君崇令名，千载以为期。
陈其年游姑苏岁暮却寄
作者：任源祥
朝代：清
体裁：七言绝句

吴王宫外踏歌行，紫玉坟边腊鼓声。岁暮乘舟湖海客，绨裘春草不胜情。
春雨简友
作者：任炎
朝代：清
体裁：七言律诗

听鹧鸪啼奈若何，真行不得也哥哥。一年游兴春原好，二月东风雨最多。云际层楼应睇盼，花开小阁独婆娑。冲泥滑滑能相过，拼与提壶醉碧萝。
敬题先严双栖图
作者：任玉卮
朝代：清

图就严亲清健容，薇花夜月两溶溶。应怜母氏留长恨，故遣丹青觅旧踪。
蝶恋花
作者：任玉卮
朝代：清

春雨催花知几许。尽日溟濛，洒遍江头树。才喜春来春又暮。一年好景成孤度。满目飞花兼落絮。却趁东风，冉冉随春去。只有梁间双燕语。声声还在侬家住。
送陈姨归新安
作者：任玉卮
朝代：清

伤子远别离，辞亲日初晓。后会知何时，泪滴荆溪草。朝来理行棹，一别萦千思。难为雁行留，执手空嗟咨。絮语不能尽，归来未几时。双亲惜儿去，白发又丝丝。堤边古杨柳，暗拂行人衣。绾尽情多少，莫教音信稀。
送陈姨归新安·其一
作者：任玉卮
朝代：清

伤子远别离，辞亲日初晓。后会知何时，泪滴荆溪草。
送陈姨归新安·其三
作者：任玉卮
朝代：清

絮语不能尽，归来未几时。双亲惜儿去，白发又丝丝。
送陈姨归新安·其二
作者：任玉卮
朝代：清

朝来理行棹，一别萦千思。难为雁行留，执手空嗟咨。
送陈姨归新安·其四
作者：任玉卮
朝代：清

堤边古杨柳，暗拂行人衣。绾尽情多少，莫教音信稀。
挽张之洞联
作者：任玉衡
朝代：清
体裁：联

声名勋业播寰中，外攘内安，惟左相李侯，堪并不朽；故吏门生遍天下，荐贤为国，岂微员下士，足罄哀荣。
寄答遂堂先生
作者：任瑗
朝代：清

忆坐冰斋夏日凉，归来两见菊花黄。怀奇敢望孔文举，推毂还闻盛孝章。鸥梦不知江水阔，鸿音时隔岭云长。可知寂寞墙东客，录尽床头种树方。
游栖霞偕若衡兄作
作者：任瑗
朝代：清

好穷奇绝境，特地上峰巅。瀑响三秋雨，松含六代烟。山多皆拱寺，江远欲浮天。愁绝区中事，相留可判年。
田家
作者：任瑗
朝代：清

柳阴荷锄归，豆荚未出土。呼儿夜饭牛，昨宵有微雨。
金山
作者：任瑗
朝代：清

江流忽辟易，天际袅烟鬟。樵路钟声外，僧帆树色间。月明龙入钵，潮落鹘归山。何日辞妻子，丹砂驻暮颜。
秋窗夜坐
作者：任甸
朝代：清

修廊坐萧爽，襟怀澹无豫。淅淅凉风生，从篁散清露。庭户寂无人，流萤自来去。
蓉湖秋月
作者：任甸
朝代：清

秋水夜逾明，秋光弄晚晴。云将孤月迥，天与一湖清。傍水鸥惊曙，迎霜鹰报更。为贪中夜好，不觉早潮生。
挽曾国荃联
作者：任祖文
朝代：清
体裁：联

公真秉衡岳精灵，功鏖百战，身辅三朝，圣主祚元臣，爵列河山齐燕北；天方为中原奠定，图贡新疆，尘清故越，老臣遽长逝，碑摩风雨泪羊公。
夔州怀古
作者：任端书
朝代：清

乱山深处销孤城，宇宙清秋尚郁蒸。见说蜀王成杜宇，早看秦火接夷陵。虎牙天险凭关隘，鱼复江流感废兴。今日俞矛歌汉德，片帆安稳浪纹层。平时夔子初分国，后日公孙始作家。白帝春秋迷草树，黄牛朝暮起烟霞。啼猿路绝人居少，飞鸟沙平阵气斜。闲倚江船论往事，长年高唱上三巴。
夔州怀古·其一
作者：任端书
朝代：清

乱山深处销孤城，宇宙清秋尚郁蒸。见说蜀王成杜宇，早看秦火接夷陵。虎牙天险凭关隘，鱼复江流感废兴。今日俞矛歌汉德，片帆安稳浪纹层。
夔州怀古·其二
作者：任端书
朝代：清

平时夔子初分国，后日公孙始作家。白帝春秋迷草树，黄牛朝暮起烟霞。啼猿路绝人居少，飞鸟沙平阵气斜。闲倚江船论往事，长年高唱上三巴。
天津
作者：任端书
朝代：清

贾舶连樯接粉闉，绮罗镫火照芳春。几年碣石沦沧海，千里黄河下析津。三月垂杨调马路，一堤明月打鱼人。长安北望云霞近，偏接河东郡县新。
扬州怀古
作者：任端书
朝代：清

九州何地最销魂，一梦扬州恨晓云。六代江山谢车骑，千秋词赋鲍参军。城经芜后青天古，楼自迷藏白日曛。赢得朝朝唤愁处，酒波如海污红裙。
江渎庙
作者：任端书
朝代：清

南纪开巫峡，沧波万里通。旌幢朝水府，云雾闷灵宫。风晚神鸦集，霜深古柏红。长樯纷估客，歌舞岁时同。
马伏波祠
作者：任端书
朝代：清
体裁：七言律诗

伏波遗庙枕空山，何限精灵去不还。一夕明珠来海外，千年铜柱在人间。功名自合高诸将，伏腊仍看走百蛮。长笛临风想遗曲，武溪南下水潺湲。
马伏波祠
作者：任端书
朝代：清

伏波遗庙枕空山，何限精灵去不远。一夕明珠来海外，千年铜柱在人间。功名自合高诸将，伏腊仍看走百蛮。长笛临风想遗曲，武溪南下水潺湲。
骊山温泉
作者：任端书
朝代：清

今古骊山路，仍流礜石汤。溶溶轻泛玉，冉冉细含香。春色华清老，閒愁白日长。莲花空绕砌，不见浴鸳鸯。
挽郭嵩焘联
作者：任绍昉
朝代：清
体裁：联

卓荦观群耆，斗宿罗胸，令我中心多抱愧；真诚通薄海，盐梅著手，于人没世不能忘。
上巳夜虎丘舟中社集即席赋呈吴梅村先生
作者：任绳隗
朝代：清

上巳由来纪胜游，春深带月共登舟。诗从河岳争千古，人是中原第一流。锦缆似随双剑合，玉箫还傍夜珠浮。诸君视昔能无感，风景依然晋代愁。今夕岂非良宴会，关西江左共登坛。星临万舸传杯暖，剑聚双龙出匣寒。酒到夜深生气槩，诗成水际得波澜。相看各有行藏意，金马何尝却钓竿。
上巳夜虎丘舟中社集即席赋呈吴梅村先生·其一
作者：任绳隗
朝代：清

上巳由来纪胜游，春深带月共登舟。诗从河岳争千古，人是中原第一流。锦缆似随双剑合，玉箫还傍夜珠浮。诸君视昔能无感，风景依然晋代愁。
上巳夜虎丘舟中社集即席赋呈吴梅村先生·其二
作者：任绳隗
朝代：清

今夕岂非良宴会，关西江左共登坛。星临万舸传杯暖，剑聚双龙出匣寒。酒到夜深生气槩，诗成水际得波澜。相看各有行藏意，金马何尝却钓竿。
同人集曹荩臣致远堂分韵得开字
作者：任绳隗
朝代：清

城头日落晚钟催，寒夜阳春动地回。白发自怜知己旧，青樽谁为故人开。座中侠气干霄上，墙外书声度幕来。相劝莫辞金谷数，试看百罚有深杯。
平原谒颜鲁公祠
作者：任绳隗
朝代：清

尚书遗像肃威神，瞻拜犹能起后人。万里乾坤存正气，七朝培植出宗臣。东藩指顾山河日，西向从容捧诏辰。老至愈坚姜桂性，生平大节在君亲。
清明日游昆山
作者：任绳隗
朝代：清

昆山一片石，巉秀称奇绝。不使土附之，削肤仅存骨。扪萝数十盘，宛转踞其脊。流云湿松杉，回绕佛坛出。眼前无华岳，此亦去天尺。所以惯游人，不如乍来客。佳人飘缟带，湘佩穿林陌。婉约故可怜，含凄况寒食。春风吹古道，芳草眠残碣。车马虽复喧，荒原自空碧。我能真赏见山灵，不独寻常寄游迹。钟声日暮下镫龛，迟却十年来面壁。
清明日绕道登俞山谒墓
作者：任绳隗
朝代：清

看山不厌取途宽，百折登临欲上难。石马昔时增气象，丰碑今日念衣冠。莺愁落照啼高树，磬逐归云下佛坛。极目可怜惟灌莽，为谁禁火食犹寒。
忆王孙·闺情
作者：任观
朝代：清

粉痕蹙损绮罗香。犹自娇痴倚绣床。春归恁道不思量。强开窗，一片飞花惹恨长。
江南春·暮春
作者：任观
朝代：清

春雨细，晚香微。垂杨深院静，满地海棠飞。娇红弱紫情何限，日日开帘看燕归。
挽郭嵩焘联
作者：任辚
朝代：清
体裁：联

稚齿识林宗，三十年往事如棋，几更枰局，维公以韩苏伟望，冠冕人伦，想平生抱负殊尤，东粤西欧辉节钺；忠肝侔杜老，廿二首遗诗在箧，重感沧桑，念我属孔李通家，浮沉幕府，荷先执逾恒奖励，南容北叟愧箕裘。
挽郭嵩焘联
作者：任辰书
朝代：清
体裁：联

精诚感东昧西夷，勋猷未竟；著述原身退名遂，品望独尊。
铅山道中
作者：任逢运
朝代：清

风雨南屏道，崎岖石罅行。人烟连浦树，水碓杂滩声。山邃溪多曲，云低雨易成。鹅湖何处是，凭吊远含情。
宜兴西北郭先彦升公钓台遗迹
作者：任锡汾
朝代：清

文章江左溯萧梁，负郭长流五马芳。虾虎旧城曾保障，蛟龙潜迹此贤良。遗徽远接袁公社，余荫遥攀召伯棠。终是南洲风俗美，永留故址历沧桑。
挽曾国荃联
作者：任锡汾
朝代：清
体裁：联

辉沉棣萼，春黯竹林，宬史缅风猷，公今亦天上同归，回首应犹廑国是；帝悼临轩，民悲哭苍，寅僚齐雪涕，我尤感江南再造，伤心不独为私恩。
真州西城观荷
作者：任锦心
朝代：清
体裁：七言绝句

一带垂杨绿树村，钓鱼人坐古槐根。爱他临水三间屋，十里荷花红到门。
师次辰阳道中
作者：任鹏
朝代：清

春涨初添后，溪流溅杜蘅。盘山怜马力，占雨辨禽声。万里伏波地，三军挟纩情。桃源去渐远，回首暮烟平。
月夜书怀
作者：任鹏
朝代：清

月色如湖水，幽光冷竹床。怀人双泪湿，作客五更长。烛影摇空壁，砧声碎晓霜。不须怨飘泊，今夕始他乡。
挽张百熙联
作者：伊人镜
朝代：清
体裁：联

兼京江风度，清恪公忠，中兴近百年，偻数名臣，知衡湘之区饶间气；似河间淹通，仪徵精博，世界贯五洲，尽发学蔀，洵纪阮而后有达人。
贺张百熙60寿联
作者：伊人镜
朝代：清
体裁：联

横渠道心，留侯仙骨；燕公大笔，太岳高名。
对凯头陀旧画有感
作者：伊嵩阿
朝代：清

展卷犹怜古墨香，思君颜色转苍茫。空余指下青山老，不见樽前白发狂。几度云烟伤过眼，六年风雨想连床。头陀撩脚归何处，定向虚无觅故乡。
东城看杏花
作者：伊朝栋
朝代：清

月河寺前水潝潝，聚星亭外草凝碧。春郊一夜微雨晴，晓起红芳俱弄色。紫骝缓鞚出高城，风拂青丝双玉瓶。几簇江头初破萼，一枝墙外半含英。石坛花盛为谁供，娅姹曾闻董生种。白头阁老醉看花，红袖传诗共吟讽。残劫匆匆五百年，暖云绿水花依然。繁香疑是仙家植，浪蕊浮花何足怜。尊前花恐薄寒中，春雨江南人似梦。高格芳心爱者稀，清吟与和流莺哢。
九日舟中
作者：伊朝栋
朝代：清

岂不慕吹帽，其如羸病何。花香开爱晚，酒冽劝嫌苛。叶落寒江阔，猿啼翠峡多。佳辰偏草草，劳者自兴歌。
书尚书古文孔传后
作者：伊朝栋
朝代：清

鲁恭王坏孔子宅，丝竹之音出四壁。中有古文维《尚书》，安国得之如拱璧。奏朝拟请立学官，巫蛊事起遂中格。公孙嗣位耽名律，博陆不学遗经籍。升平尚亡三箧书，况值渐台兵火迫。张霸伪篇纷然淆，七纬书尤声赫赩。白水真人亦好谶，明章后始垂典册。马郑大儒皆读纬，谁从孔壁探旧策。高密未观真古文，遇所引书皆注逸。典宝鸠方赝鼎陈，汩作九共争指摘。何人私获安国书，匹夫怀璧深藏匿。永嘉之乱戎车逼，浮江遂逐五马迹。斯文天道呵护深，先圣神灵永珍锡。至宝谁呈喜璧全，豫章内史梅名赜。黑白辨矣定一尊，《释文》《正义》确不易。六朝以来无间然，千余年人心帖怿。刘氏知几著《史通》，亦为古文并赤帜。帝王之道本于心，中多二帝派传嫡。岂惟渊云梦未窥，董贾犹为户外客。何物小儒作疏证，邪辞欲夺谈经席。毛氏亦好诋前贤，《仪礼》妄思辞而辟。说《诗》斥《序》考亭功，毛力攻朱如劲敌。独为此书树屏藩，十目罗罗应纪绩。
怀罗浮
作者：伊朝栋
朝代：清

浮山自海来，附罗峙为一。号离明之阳宫，为耀真之阴室。与茅山而潜通，扪女牛于屹？。洞穴徵宝衢，海灵纷云术。十大洞天，此居其七。于焉逍遥，古多羽客。安得仙家绿玉杖，拄到峰巅壮游毕。我所怀兮峰之东，巨人之武留仙踪。冲虚观外有丹灶，欲往从之云蒙蒙。我所怀兮峰之西，延祥寺高七星迷。五百群真会华首，欲往从之道逶迤。我所怀兮在山北，酥醪观亦葛仙宅。学道长期谢世缘，欲往从之炼金液。我所怀兮在山南，长寿观望通天岩，铜龙喑虎守户侧，欲往从之结蒲庵。我所怀兮山之顶，上界三峰峙若鼎。石楼聊憩云满身，来往铁桥仙接引。三千余丈羾天关，八埏三岛一览收全景。稚川为我师，更遇黄野人。乞得丹砂诀，洗伐全天真。毒龙可制害马空，自古圣贤道皆同。殳基曾此鞭青虹，大还丹转坎离融，吮鼎犬亦飞云中。罗浮便是仙灵窟，奚必侈谈蓬壶昆阆与崆峒。
怀罗浮
作者：伊朝栋
朝代：清
体裁：古风

浮山自海来，附罗峙为一。号离明之阳宫，为耀真之阴室。与茅山而潜通，扪女牛于屹�。洞穴徵宝衢，海灵纷云术。十大洞天，此居其七。于焉逍遥，古多羽客。安得仙家绿玉杖，拄到峰巅壮游毕。我所怀兮峰之东，巨人之武留仙踪。冲虚观外有丹灶，欲往从之云蒙蒙。我所怀兮峰之西，延祥寺高七星迷。五百群真会华首，欲往从之道逶迤。我所怀兮在山北，酥醪观亦葛仙宅。学道长期谢世缘，欲往从之炼金液。我所怀兮在山南，长寿观望通天岩，铜龙喑虎守户侧，欲往从之结蒲庵。我所怀兮山之顶，上界三峰峙若鼎。石楼聊憩云满身，来往铁桥仙接引。三千余丈羾天关，八埏三岛一览收全景。稚川为我师，更遇黄野人。乞得丹砂诀，洗伐全天真。毒龙可制害马空，自古圣贤道皆同。殳基曾此鞭青虹，大还丹转坎离融，吮鼎犬亦飞云中。罗浮便是仙灵窟，奚必侈谈蓬壶昆阆与崆峒。
杂咏
作者：伊朝栋
朝代：清

君子同而异，党伐古人恶。高密富诂训，吾道已东著。礼堂百万言，惜哉半残蠹。文公起南宋，大道回其庶。六经日再中，一扫弥天雾。义勿徇郑王，言或删申固。党同不可为，立异岂宜务。要在辟荆榛，廓如归正路。康成固可宗，援纬得勿误。瓣香接洙泗，金宜紫阳铸。后儒袒汉人，徒刳五石瓠。
梦游庐山得句醒后成之
作者：伊朝栋
朝代：清

碧峰杰出南斗旁，敷浅原边曾一望。别来廿年忽萦梦，匡君招我采芝洞。我时手携绿玉筇，脚底踏破云千里。虽无泠然御风术，济胜尚能登矹硉。庐山之高兮，高如上青天。上有九叠青冥之巘崿，下有九支缭绕之长川。水帘迷旧谷，瀑布寻开先。何人身立箕尾上，手挈银河倒泻青峰巅。天风飘荡吹不断，江月空濛照愈鲜。千岩万嶂数名胜，回崖沓嶂适幽兴。简寂庵空落照来，渊明醉石霞高映。青葱佳荫竹树多，参天松柏缠女萝。草堂尚见苔满砌，墨池犹想烟笼波。莲白睹龟游，杏红遣虎守。鹿祁祁以成群，鸟嘤嘤而求友。五老云深三秀馥，瑶草琪花任人取。庐山之高兮，高不数五岳。盛唐天柱如儿孙，七泽五湖似杯杓。指白马于吴阊，小朱方之城郭。扪参拍井无寻尺，俯见卢敖升碧落。松根有仙坐赌棋，橘中藏叟欢留博。欲求驻景方，赠我长生药。还精补脑炼金骨，虬鸾游戏千春乐。吁嗟乎，人生乐事本有涯，梦魂犹靳酣烟霞。一觉仙山比幻景，松筠猿鹤何之耶。古来万事皆如此，蝴蝶华胥皆梦耳。匡君匡君途已熟，从今夜夜梦应续。数椽真欲结峰麓，中有藏书堪借读，身闲长抱白云宿。
汪刺史守愚修元遗山先生墓诗以纪之
作者：伊朝栋
朝代：清

金源有诗人，文采兼亮节。瓣香绍坡谷，夕秀启虞揭。同时李与辛，俯首敢颃颉。孤臣念君国，白雪盈华发。青城阅古今，日望蔡州泣。国亡不复仕，著书自怡悦。遗墓傍五花，七字表荒碣。阅世五百年，白杨风凄咽。残碑牛砺角，华表采樵折。耕稼魏公庄，后嗣谁抚恤。忻州值贤牧，异代吊往哲。新营文献祠，杞菊荐蠲洁。五读中州诗，仰止先生切。剩欲驱车游，遗像晋拜谒。振衣野史亭，凭眺延山月。怅望寄千秋，此愿空蕴结。
海淀次浩持韵
作者：伊朝栋
朝代：清

沙平草浅古墙根，秋潦初消剩涨痕。驰道如弦烟满树，高楼临市水当门。人家荷芰仍千顷，帝里桑麻自一村。更向勺园寻往事，颓垣犹护箨龙孙。
读书
作者：伊朝栋
朝代：清

劳谦神所劳，德以俭为柄。露台惜百金，雕墙乃有禁。忍饥忆炙羊，爱物真仁圣。惜福福来崇，君慎臣宜敬。奈何百尔汰，昏不知德行。蜡薪乳蒸豚，淫侈风竞胜。来瑱与李鼎，实为前车镜。见素俗还淳，检欲神安定。大造恶骄奢，凡百其敬听。风雨上于天，地不擅功名。无成代有终，臣道惟利贞。鬼神实福谦，天道常恶盈。勋高多亢梅，菹醢及鼓英。淮阴功震主，奚复夸智能。亚夫顾尚席，骄愤何不平。主非忌寡恩，臣自昧寅清。李曾戒齿刚，孔亦鼎垂铭。谁从赤松游，千春仰鸿冥。
读书·其一
作者：伊朝栋
朝代：清

劳谦神所劳，德以俭为柄。露台惜百金，雕墙乃有禁。忍饥忆炙羊，爱物真仁圣。惜福福来崇，君慎臣宜敬。奈何百尔汰，昏不知德行。蜡薪乳蒸豚，淫侈风竞胜。来瑱与李鼎，实为前车镜。见素俗还淳，检欲神安定。大造恶骄奢，凡百其敬听。
读书·其二
作者：伊朝栋
朝代：清

风雨上于天，地不擅功名。无成代有终，臣道惟利贞。鬼神实福谦，天道常恶盈。勋高多亢梅，菹醢及鼓英。淮阴功震主，奚复夸智能。亚夫顾尚席，骄愤何不平。主非忌寡恩，臣自昧寅清。李曾戒齿刚，孔亦鼎垂铭。谁从赤松游，千春仰鸿冥。
过白沟河
作者：伊朝栋
朝代：清

蓼岸平沙尽日扬，蹇驴孤客意茫茫。白波一道通沧海，紫塞千盘阻太行。云暗故山天共远，风清首夏草初芳。瓦桥关北频年过，莫照沦涟两鬓霜。
送浩持之官江淮
作者：伊朝栋
朝代：清

班马萧萧向路歧，残年风景雪飞时。梁园词客无多在，水驿梅花有几枝。万里洪涛消瓠子，一鞭斜日过符离。才人绾绶年方少，合有河堤使者知。
黄瘿瓢山人归自江南赋此索画
作者：伊朝栋
朝代：清

扁舟醉遍秣陵酒，华发归来犹梦思。春水绿波江总宅，夕阳红树小姑祠。六朝往事吟诗遍，万里长江入画奇。最好白门烟柳色，请从东绢发枯枝。
丙寅除夕
作者：伊福讷
朝代：清

鼎鼎复堂堂，流年亦太忙。惊心来不已，弹指去何乡。且喜镫如月，休歌镜有霜。团圞小儿女，欢笑劝椒觞。
初寒
作者：伊福讷
朝代：清

霜余风力紧，池水见冰痕。落叶聚空巷，饥乌投远村。杯深山酒薄，火细竹炉温。病客将寒菊，萧然日掩门。与客围炉话，匏樽亦尽欢。意非矜旷达，老耻托饥寒。乱草搜蟫箧，寒花上鹖冠。破琴霜韵古，酒罢为君弹。
初寒·其一
作者：伊福讷
朝代：清

霜余风力紧，池水见冰痕。落叶聚空巷，饥乌投远村。杯深山酒薄，火细竹炉温。病客将寒菊，萧然日掩门。
初寒·其二
作者：伊福讷
朝代：清

与客围炉话，匏樽亦尽欢。意非矜旷达，老耻托饥寒。乱草搜蟫箧，寒花上鹖冠。破琴霜韵古，酒罢为君弹。
寄台湾巡使六给事
作者：伊福讷
朝代：清

东华尘土应怜我，南海烟霞尽属君。惆怅暮春好时节，白沙红树草连云。浴日扶桑迥绝伦，花繁官阁静无尘。海天对月閒吟际，好报平安慰故人。
寄台湾巡使六给事·其一
作者：伊福讷
朝代：清

东华尘土应怜我，南海烟霞尽属君。惆怅暮春好时节，白沙红树草连云。
寄台湾巡使六给事·其二
作者：伊福讷
朝代：清

浴日扶桑迥绝伦，花繁官阁静无尘。海天对月閒吟际，好报平安慰故人。
故友音布字闻远又自号双峰居士工书嗜酒往往不与人书其所善虽弗请亦与也以故多所不合竟以诸生老板桥郑燮为长歌以哀之词旨悲怆余读之深慨夫故旧之存殁为作是歌
作者：伊福讷
朝代：清

吾乡书法双峰豪，藏帖千本如屋高。摩挲寝食四十载，镕铸昔哲神嚣嚣。平生爱友兼爱酒，酒酣始肯挥霜毫。笔圆墨润腕肘活，往来如运庖丁刀。楷法端庄杂流丽，九华春殿金环摇。草书怪变莫方物，规矩巧随风雨交。云屯海立露蛟蜃，巨石大木趋波涛。观者屏息不得语，甬道九绝神兵鏖。欻然却立更呼酒，纸上余力犹腾跳。长安城中贵介子，高车大马行相邀。等闲只字未易得，笑谓卿辈非吾曹。琳宫梵字偶独往，要寻残碣窥前朝。沙弥衲子喜一至，争煎佳茗沽春醪。解衣磅礴数十纸，戏拍僧顶如空瓢。晚游西园号老友，闻远晚年游康邸，葛衣竹杖从逍遥。西园宾客多隽雅，一一心折同下僚。相赏独有板桥郑，酒场棋墅恒连镳。歌呼尔汝任所适，非云名士矜高标。板桥作字自奇古，衾被画破多吴绡。章草篆籀随手掇，懒同时辈为推敲。喜共双峰遇都下，韩陵片石尊琼瑶。戏鸿云鹤互倾倒，家鸡野鹜由诋嘲。即今双峰墓木拱，荒原冷落迷蓬蒿。犹复长歌致深慨，凄音激越兼《风》《骚》。寄我一篇寒月夕，烛花如豆荧虚寮。命儿细读再三听，涔涔老泪垂青袍。独鹤无声斗杓转，百灵下集云旂飘。怀人感旧渺何极，有酒难向霜空浇。嗟乎双峰已矣板桥远，使我白发空萧萧。
次韵查俭堂主事移居
作者：伊福讷
朝代：清

墙角几叠倪迂山，高檐冷滴松梢烟。市南屋宇苦喧隘，此间气象何萧然。左桐右竹蹊径别，顿令杖履疑林泉。平台三面敞虚碧，隔城翠霁浮晴川。飘风偶送市声远，飞尘不到苔阶前。主人习静悦幽赏，聿来正值初寒天。瘦藤倚石霜色老，文纱卷日晨光妍。位置家具各得所，依稀风趣思南田。初白移居富吟咏，佳话传自康熙年。琳琅继和复今日，玉峰交映增便娟。三径已迟求仲至，一榻应待徐生眠。层轩看月树入画，石栏点笔人如仙。何必山亭与涧户，自无俗状能攀缘。第五桥边夕阳路，临风载诵《停云篇》。
次韵车宜年民部感春诗
作者：伊福讷
朝代：清

花半阑珊月半规，车轮无恙竞刀锥。梦中亦觉生三耳，画里焉能斗十眉。雁到春来翻北向，鹏须海运始南为。何当载酒横箫去，风雨荒山读断碑。何须举扇障元规，不对《阴符》滥引锥。殿角凉风消渴梦，镫前新样入时眉。少年雅自清狂在，晚节犹堪阔略为。试问襄阳杜元凯，几番陵谷到残碑。
次韵车宜年民部感春诗·其一
作者：伊福讷
朝代：清

花半阑珊月半规，车轮无恙竞刀锥。梦中亦觉生三耳，画里焉能斗十眉。雁到春来翻北向，鹏须海运始南为。何当载酒横箫去，风雨荒山读断碑。
次韵车宜年民部感春诗·其二
作者：伊福讷
朝代：清

何须举扇障元规，不对《阴符》滥引锥。殿角凉风消渴梦，镫前新样入时眉。少年雅自清狂在，晚节犹堪阔略为。试问襄阳杜元凯，几番陵谷到残碑。
寄韩桂舲观察
作者：伊秉绶
朝代：清

故人持使节，应上巴陵船。曾作浮槎客，相思落木天。月华洞庭水，兰气潇湘烟。亦践君陈迹，驱车到海壖。
对联
作者：伊秉绶
朝代：清
体裁：联

拳石画临黄子久；胆瓶花供紫丁香。
对联
作者：伊秉绶
朝代：清
体裁：联

梅花万本鼻功德；茅屋三间心太平。
岳庙联
作者：伊秉绶
朝代：清
体裁：联

天留宋朝土；人说岳家军。
平山堂
作者：伊秉绶
朝代：清
体裁：联

衔远山，吞长江，其西南诸峰，林壑尤美；送夕阳，迎素月，当春夏之交，草木际天。
平山堂联
作者：伊秉绶
朝代：清
体裁：联

过江诸山，到此堂下；太守之宴，与众宾欢。
惠州郡署厅事联
作者：伊秉绶
朝代：清
体裁：联

合惠循为一州，江山并美；种竹梅成三友，心迹双清。
惠州郡署大门联
作者：伊秉绶
朝代：清
体裁：联

天凛旦明，尚无惭于尔室；地名循惠，用顾畏乎民岩。
明月亭联
作者：伊秉绶
朝代：清
体裁：联

月明如昼；江流有声。
次韵荅阮芸台学使柬招即往历下之什·其一
作者：伊秉绶
朝代：清
体裁：七言绝句

车骑东都祖帐开，明湖箫管绕城催。一从杜老题诗后，名士皆趋历下来。
次韵荅阮芸台学使柬招即往历下之什·其二
作者：伊秉绶
朝代：清
体裁：七言绝句

曾传胪唱五云开，暂别仙班使节催。相送好拈韩子韵，祝君成政更归来。
武胜关
作者：伊秉绶
朝代：清

山势通秦岭，关临列岫开。天低郧子国，云没楚王台。晚水凉侵月，秋花乱绣苔。三闾哀怨后，最重贾生才。
永福寺联
作者：伊秉绶
朝代：清
体裁：联

云鹤有奇翼；瑶草无尘根。
焦山僧堂联
作者：伊秉绶
朝代：清
体裁：联

龛收江海气；碑出鱼龙渊。
粤东三忠祠联
作者：伊秉绶
朝代：清
体裁：联

君臣三大节；词赋十先生。
赈灾
作者：伊秉绶
朝代：清

灌水入蚁穴，亦有芥渡升堂坳。二州五县民，安能悬耒三载冲波涛。河伯不仁风伯怒，终朝噫气欲拔树。可怜树叶尽充粮，釜甑上屋舟入房。房中白发翁与姥，恨非少壮能逃荒。一沾皇仁泪如雨，那得货布成酒浆。城中履繁霜，城外滔滔无草黄。昔时墐户入室处，祇今舍作鼋鼍藏。鼋鼍慎毋久窟宅，中有先人之白骨。鸺鹠叫月江枫殷，忍见白浪来排山。北不开云梯关，东不辟斗龙港。冯夷驱人作螺蚌，丰年饿死海陵仓。有水无土天茫茫。鬻子负盐过江窜。老兵得之拟城旦。种麦种麦妇子忙，临流一恸沾衣裳。眼前半菽不能饱，遑计将享以彘尝。去年典牛幸未赎，羡尔得生且生犊。吁嗟算口授官粮，鲰生自愧为民牧。
赈灾·其一
作者：伊秉绶
朝代：清

灌水入蚁穴，亦有芥渡升堂坳。二州五县民，安能悬耒三载冲波涛。河伯不仁风伯怒，终朝噫气欲拔树。可怜树叶尽充粮，釜甑上屋舟入房。房中白发翁与姥，恨非少壮能逃荒。一沾皇仁泪如雨，那得货布成酒浆。
赈灾·其三
作者：伊秉绶
朝代：清

鸺鹠叫月江枫殷，忍见白浪来排山。北不开云梯关，东不辟斗龙港。冯夷驱人作螺蚌，丰年饿死海陵仓。有水无土天茫茫。鬻子负盐过江窜。老兵得之拟城旦。
赈灾·其二
作者：伊秉绶
朝代：清

城中履繁霜，城外滔滔无草黄。昔时墐户入室处，祇今舍作鼋鼍藏。鼋鼍慎毋久窟宅，中有先人之白骨。
赈灾·其四
作者：伊秉绶
朝代：清

种麦种麦妇子忙，临流一恸沾衣裳。眼前半菽不能饱，遑计将享以彘尝。去年典牛幸未赎，羡尔得生且生犊。吁嗟算口授官粮，鲰生自愧为民牧。
送同年达梅岑检讨奉使西域
作者：伊秉绶
朝代：清

凉州西去万重山，鸿鹄高飞雉子斑。珥笔词臣秋出塞，櫜弓都护夜临关。风吹白草霜千里，天接黄沙月一湾。羌管未妨听野戍，班生三十好容颜。
陈尧佐祠
作者：伊秉绶
朝代：清
体裁：联

没世不忘真宰相；荒亭犹属旧诗人。
隋文选楼联
作者：伊秉绶
朝代：清
体裁：联

七录旧家宗塾；六朝古巷选楼。
题明孙节悯遗书册后
作者：伊秉绶
朝代：清

朝廷不用刘宗周，金瓯失守铜驼愁。南都不用史可法，黄左交猜马阮狎。相臣姻娅镇京口，神策军来弃繻走。仓皇茧足江郎山，一死已盖平生丑。贵筑安能遽死忠，为有监军孙武公。各留宝墨本合传，再迁朽骨还同封。君不见皖城起事金忠毅，当时并命江天一。石斋殉国三人从，就中记得毛玉洁。吾生独惜钱谦益，愧负陶庵为上客。吁嗟国事不可为，死乃庸行毋足奇。盛朝亦表范公节，谁佐之者留山嵇。
题洗银营某宅联
作者：伊秉绶
朝代：清
体裁：联

里居邻泽漈；家学世司农。
高唐州
作者：伊秉绶
朝代：清

季重心情雅好歌，骖停齐右漫婆娑。儿童未解绵驹曲，父老能言鸣犊河。城郭南来堪画少，风烟东道觉秋多。商声激越来林表，草草津亭唤柰何。
春日喜晤汪武曹前辈
作者：伊都礼
朝代：清

艳阳多佳日，淑景流轻飔。闭户良所欣，读书聊自怡。高轩时到门，趋走迎阶墀。华发耀双眸，炯炯扬高眉。神鸾哕清音，转盼云霄时。况穷灵台奥，能尽天人奇。我欲从君游，负笈相追随。余光破昏途，攀此琼树枝。
秋夜有忆
作者：伊都礼
朝代：清

微月下庭树，幽房寐独迟。不知何处笛，来触旧相思。银汉浮槎日，江皋解佩时。无聊在良夜，还恐梦佳期。